title: Dimetyylisukkinaatti

text: Dimetyylisukkinaattia voidaan valmistaa esteröimällä metanolia meripihkahapon kanssa happaman katalyytin läsnä ollessa, meripihkahappoanhydridin ja metanolin välisellä reaktiolla tai pelkistämällä dimetyylifumaraattia vedyttämällä. Sitä voidaan myös eristää niin sanottujen kaksiemäksisten happojen estereiden seoksesta, joka sisältää dimetyylisukkinaatin lisäksi dimetyyliglutaraattia ja dimetyyliadipaattia. Dimetyylisukkinaattia voidaan käyttää aromiaineena muun muassa makeisissa, polymeerien esimerkiksi polyalkeenien stabilointiaineena ja liuottimena. Dimetyylisukkinaatin, dimetyyliglutaraatin ja dimetyyliadipaatin seosta käytetään liuottimena muun muassa maalinpoistoaineissa, teollisissa liuottimissa, autoteollisuudessa ja kynsilakanpoistoaineissa.


title: Billie Lourd

text: Billie Catherine Lourd (s. 17. heinäkuuta 1992 Los Angeles, Kalifornia) on yhdysvaltalainen näyttelijä. Hänet tunnetaan parhaiten Chanel 3:n roolista kauhukomediasarjassa "Scream Queens" sekä luutnantti Connixin roolista "Tähtien sota" -elokuvissa.


title: Billie Lourd

text: Lourd syntyi 17. heinäkuuta 1992 Los Angelesissa, Kaliforniassa näyttelijä Carrie Fisherin ja agentti Bryan Lourdin ainoana lapsena. Lourd on näyttelijä Debbie Reynoldsin ja laulaja Eddie Fisherin tyttärentytär. Hänen kummitätinsä on näyttelijä Meryl Streep.


title: Billie Lourd

text: Lourd opiskeli psykologiaa New Yorkin yliopistossa ja valmistui vuonna 2014.


title: Billie Lourd

text: Lourd esiintyi luutnantti Connixin roolissa vuoden 2015 elokuvassa "" ja sen jatko-osissa "" (2017) ja "" (2019).


title: Billie Lourd

text: Helmikuussa 2015 Lourd sai roolin Fox-kanavan sarjasta "Scream Queens" ja näyttelee myös sarjan toisella tuotantokaudella. Vuonna 2015 Lourd esiintyi rikoselokuvassa "Kuoleman klubi" yhdessä Scream Queens -näyttelijäkollegansa Emma Robertsin kanssa.


title: Billie Lourd

text: Vuonna 2017 Lourd sai roolin "American Horror Story" -sarjan seitsemännellä kaudella. Hän näyttelee Winter Andersonia. Hän on mukana myös sarjan kahdeksannella kaudella. Vuonna 2018 Lourd sai roolin Olivia Wilden elokuvasta "Booksmart".


title: Pienet Miehet

text: Pienet Miehet on helsinkiläinen vuonna 1983 perustettu rockyhtye. Yhtyeen kappale ”5 laiskaa auringossa” vuodelta 1988 nousi hitiksi ja se löytyy yhtyeen seuraavana vuonna julkaistulta nimikkoalbumilta.


title: Natacha Rambova

text: Natacha Rambova (oik. Winifred Kimball Shaughnessy; 19. tammikuuta 1897 Salt Lake City, Utah, Yhdysvallat – 5. kesäkuuta 1966 Pasadena, Kalifornia) oli yhdysvaltalainen pukusuunnittelija, taiteellinen johtaja, lavastaja, näyttelijä ja käsikirjoittaja. Hänet tunnetaan parhaiten avioliitostaan Rudolph Valentinon kanssa.


title: Blanka-kirjastot

text: Blanka-kirjastot on Turunmaan kirjastojen yhteinen kirjastokimppa. Kirjastokimppa nimettiin Blankaksi vuonna 1995. Kirjastokimpan nimi viittaa kuningatar Blanka Namurilaiseen.


title: Blanka-kirjastot

text: Blanka-kirjastoihin kuuluvat


title: Blanka-kirjastot

text: Vaski-kirjastot ja Blanka-kirjastot neuvottelevat liittymisestä yhteen.


title: Spooky Lady’s Sideshow

text: Spooky Lady’s Sideshow on Kris Kristoffersonin albumi, joka julkaistiin vuonna 1974.


title: Spooky Lady’s Sideshow

text: Kaikki kappaleet Kris Kristoffersonin, ellei toisin mainita.


title: Helsingin pitäjän kotiseutumuseo

text: Helsingin pitäjän kotiseutumuseo () on Vantaan kaupungin Helsingin pitäjän kirkonkylän kaupunginosassa, Pyhän Laurin kirkon edustalla seisovassa viljamakasiinissa toimiva pieni paikallismuseo. Se esittelee paikkakunnalla käytettyä esineistöä ajalta ennen teollisuustuotannon aikaa. Aineistoa on kerätty pääasiassa seudun maataloista. Makasiinirakennuksen alakerrassa on nähtävissä 1800-luvun talonpojan tuvan ja kamarin esineistöä; sinne on esillepantu myös koulunurkkaus.


title: Helsingin pitäjän kotiseutumuseo

text: Helsingin pitäjän kotiseutumuseo avattiin syyskuussa 1963. Museota pitää yllä paikallinen nuorisoseura (Helsinge-Tusby ungdomsförbund r.f.) paljolti vapaaehtoistyön avulla. Museo on avoinna kesä-elokuussa keskiviikkoisin klo 16.30–19.30 ja sunnuntaisin klo 11–15 sekä sopimuksen mukaan muulloinkin. Museokäynnin maksu on vapaaehtoinen. Museo on osallistunut esimerkiksi Pyhän Laurin kirkon kanssa joulutapahtumien järjestämiseen.


title: Marokko kesäolympialaisissa 2000

text: Marokko osallistui Sydneyn kesäolympialaisiin vuonna 2000 55 urheilijan joukkueella. Maan urheilijat osallistuivat yhdeksään eri lajiin. Maan lipunkantajana avajaisissa toimi judoka Adil Bal Gaid. Marokko saavutti kisoissa viisi mitalia, joista yksi oli hopeisia ja loput neljä pronssisia.


title: Dynazty

text: Dynazty on ruotsalainen rockyhtye, joka perustettiin Tukholmassa vuonna 2007.


title: Dynazty

text: Yhtyeen perustivat Love Magnusson ja John Berg. Mukaan liittyivät myöhemmin myös Georg Härnsten Egg ja Joel Fox Apelgren. Keikkailtuaan eri laulajien kera yhtye löysi nokkamiehekseen Nils Molinin Myspacesta keväällä 2008. Sittemmin yhtye on julkaissut kolme pitkäsoittoa ja kiertänyt Ruotsissa ja maailmalla.


title: Dynazty

text: Yhtye on ottanut osaa Melodifestivaleniin vuosina 2011 & 2012.


title: Dynazty

text: 2009 "Far Away"


title: Dynazty

text: 2009 "Lights Out In Candyland"


title: Dynazty

text: 2009 "Bring the Thunder"


title: Dynazty

text: 2011 "This is My Life"


title: Dynazty

text: 2011 "Get It On"


title: Dynazty

text: 2011 "Mr. Money"


title: Dynazty

text: 2012 "Sultans of Sin"


title: Dynazty

text: 2012 "Land of Broken Dreams"


title: Dynazty

text: 2012 "Raise Your Hands"


title: Dynazty

text: 2014 "Renatus"


title: Dynazty

text: 2016 "The Human Paradox"


title: Muslimikodin yhdyskunta

text: Muslimikodin yhdyskunta on islamilainen 4. joulukuuta 2008 rekisteröity uskonnollinen yhdyskunta Helsingissä. Yhdyskunnalla on rukoushuone Helsingin Pitäjänmäellä. Vuonna 2016 yhdyskunnassa oli 242 jäsentä. Jäsenistöön kuuluu ainakin marokkolaistaustaisia muslimeja.


title: Muslimikodin yhdyskunta

text: Muslimikodin islamilainen uskonoppinut ja hengellinen johtaja on imaami Ahmad Fadil. Fadil on kotoisin Marokosta ja hän tunnustautuu tiukan linjan salafistiksi.


title: Muslimikodin yhdyskunta

text: Vuonna 2010 Muslimikodin yhdyskunta esitti oikeusministeriölle lainmuutosta, joka olisi mahdollistanut Koraaniin perustuvaan sharia-tuomioistuimen perustamista Suomeen ja joka olisi nopeuttanut muslimien avioeroa. Oikeusministeriö torppasi ehdotuksen vuorokaudessa ilmoittamalla, että avioeroihin sovelletaan Suomen lakia riippumatta siitä, mihin uskontokuntaan puolisot kuuluvat.


title: Mosambik kesäolympialaisissa 2000

text: Mosambik osallistui Sydneyn kesäolympialaisiin vuonna 2000 neljän urheilijan joukkueella. Maan urheilijat osallistuivat yleisurheiluun ja uintiin. Maan lipunkantajana avajaisissa toimi juoksija Jorge Duvane. Mosambik saavutti kisoissa yhden kultamitalin.


title: Poros

text: Poros tai Póros voi viitata seuraaviin:


title: Alanen (Rantasalmi)

text: Alanen , tai joskus myös monikossa Alaset , on Etelä-Savossa Rantasalmella sijaitseva järvi.


title: Alanen (Rantasalmi)

text: Järven pinta-ala on 1 000 hehtaaria eli 10 km². Se on 7,5 kilometriä pitkä ja 2,8 kilometriä leveä. Järven eteläosassa sijaitseva Korholansaaren niemi jakaa järven kahteen järvenosaan, joista pienempää ja kaakossa sijaitsevaa osaa kutsutaan Pieni-Alaseksi. Kahden jävenosan vuoksi järven nimenä on käytössä myös sen monikkomuoto.


title: Alanen (Rantasalmi)

text: Järvessä on laskettu olevan 8 saarta. Niiden yhteispinta-ala on yksi hehtaari, mikä on noin 0,1 % järven kokonaispinta-alasta. Saarista 7 on yli aarin suuruisia ja yksi on alle aarin kokoinen. Monet niemet ovat saaren nimisiä, mutta aitoja saaria ovat järvenselällä sijaitsevat Aittosaari ja Nirkko.


title: Alanen (Rantasalmi)

text: Järven tilavuus on 36 miljoonaa m³ eli 0,036 km³. Järven keskisyvyys on 3,7 metriä ja suurin syvyys on 13,9 metriä.


title: Alanen (Rantasalmi)

text: Järven rantaviivan pituus on 31 kilometriä, josta saarten rantaviivan yhteispituus on kilometrin verran. Järven rannat ovat alavaa metsämaata, jota rikkoo muutamat peltomaat ja Pieni-Alasessa soistuneet metsämaat. Korholansaaren pohjoispuolella kohoaa Lammasmäki, joka nousee 65 metriä järven vedenpintaa korkeammalle, ja sen koillispuolella Kukkomäki, joka on yhtä korkea. Järven eteläpuolella Eteläkylässä maastossa on luode-kaakko-suuntainen 40 metriä korkea harjanne. Mäet ovat jääkaudella syntyneitä drumliineja. Järven asutus on haja-asutusta, jonka välissä on harvakseltaan vapaa-ajan asuntoja. Niille johtaa tiet yhdysteiltä, jotka haarautuvat järven eteläpään ohittavalta valtatieltä 14. Järven etelärantoja seuraa Kokonpäästä haarautuva yhdystie 4653 ja itärantoja seututie 467. Osa rantaan johtavista teistä lähtee Osikonmäen suunnalta yhdystieltä 15343. Järven koillispuolelta järven ohittaa kaakkois-luoteis-suuntainen Huutokoski–Parikkala-rautatie, jossa on Rantasalmen rautatieasema laskujoen partaalla.


title: Alanen (Rantasalmi)

text: Järven vedenpintaa on säännöstelty padolla ainakin vuosina 1947–1968 . Monet niemet ovat nimeltään saaria. Järvellä on Hiekkaniemestä keskelle järveä työntyvä leveä niemenpää, jossa on pienempien niemien niminä Pienisaari, Räisälänsaari ja Isosaari. Myös kaakkoispäässä sijaitseva Korholansaari on niemi. Tämä nimistö viittaisi järvenlaskuun, josta ei kuitenkaan löydy tietoa.


title: Alanen (Rantasalmi)

text: Järvi sijaitsee Vuoksen vesistössä (vesistöaluetunnus 04) Haukiveden–Kallaveden alueen (04.2) Haukiveden alueella (04.21), jonka Puikonjoen valuma-alueeseen (04.212) järvi kuuluu. Järven vedenpinnan korkeus on 97,7 metriä mpy.


title: Alanen (Rantasalmi)

text: Lounaassa sijaitseva Kolkonjärven valuma-alueen (04.24) vedet virtaavat luoteeseen haukiveteen, joten Alanteen valuma-alue on vesistöalueen latvavesiä. Valuma-alue saa pääosan vedestään oman valuma-alueensa ojista ja joista. Puikonjoen valuma-alueella on 19 yli hehtaarin kokoista järveä tai lampea, joista vain yksi Putkijärvi (282 ha) laskee suoraan Alaseen. Muut valuma-alueen vedet laskevat Haukiveteen Putkilahden (364 ha) kautta. Myös Alanen tekee näin. Isosaaren pohjoispuolelta lähtee Kohisevanjoki, joka laskee Kohisevanlammen (1,6 ha) kautta ja yhtyy Ruuvisenjokeen Savikossa. Ruuvisenjoki yhtyy vielä Lautakankaanjoen nimisenä Olkkolanjokeen, joka sitten laskee Putkilahteen.


title: Vantaan maatalousmuseo

text: Vantaan maatalousmuseo on Vantaan Vantaanlaaksossa toimiva paikallismuseo, johon on kerätty esineitä ja tietoa vanhasta Helsingin maalaiskunnasta. Museon omistaa vuonna 1882 perustettu yhdistys "Helsinge Lantmannagille r.f. Vanda". Museo on kaksikielinen.


title: Vantaan maatalousmuseo

text: Museo on avoinna kesäkaudella (2.5.–30.9.) sunnuntaisin kello 10–16 ja sopimuksen mukaan muulloinkin. Museokäynti maksaa kaksi (lapset) tai neljä euroa. Museossa on kaksi rakennusta nimeltään Emil (otettu käyttöön vuonna 2006) ja Maiju, ja näissä on noin 50 ja 100 hengelle sopivat kokoustilat. Tiloja vuokrataan kokous- ja juhlakäyttöön. Museon tiloissa on järjestetty myös pienimuotoisia konsertteja ja yleisötapahtumia.


title: General Electric (brittiläinen yritys)

text:
General Electric Company (GEC) oli brittiläinen yritys, joka liittyi elektroniikan ja kommunikaatiovälineiden valmistukseen. Vuonna 1886 General Electric Apparatus -yhtiön nimi muutettiin ja yhtiö perustettiin.
Yhtiö sulautui English Electric -yhtiön kanssa vuonna 1968.


title: General Electric (brittiläinen yritys)

text: Yrityksen puolusvälineteollisuuteen liittyvä haara Marconi Electronic Systems liittyi BAE Systemsiin vuonna 1999. Loput yrityksestä jatkoi toimintaa nimellä Marconi plc.


title: General Electric (brittiläinen yritys)

text: Yritys valmisti myös tietokoneita, kuten GEC 4000 -sarja.


title: Pithekussai

text: Pithekussai ( tai "Pithekoussai", myös tai "Pithekoussa", ) oli antiikin kreikkalainen kaupunki ja kauppa-asema, oletettavasti myös kaupunkivaltio ("polis"), Ainarian saarella eli nykyisellä Ischian saarella Suur-Kreikassa eli Magna Graeciassa nykyisen Italian alueella.


title: Pithekussai

text:
Pithekussain kaupunki sijaitsi nykyisin Ischiana tunnetun saaren luoteisrannikolla lähellä nykyistä Lacco Amenon kylää. Saari tunnettin antiikin aikana paitsi Pithekussaina myös nimellä "Ainaria" (, lat. "Aenaria", "Inarime"). Saari sijaitsi nykyisin Campaniana tunnetun rannikon länsirannikolla vastapäätä Misenonin ("Misenum") niemeä ja Kymen ("Cumae") kaupunkia. Se toimi Neapoliinlahden (nyk. Napolinlahti) pohjoisrajana. Saaren ympärysmitta on noin 24 kilometriä, ja sen etäisyys mantereesta on noin 8–9,5 kilometriä ja saman lahden eteläpään Kapreaista (nyk. Capri) noin 26 kilometriä.
Koko saari on tuliperäinen ja siellä oli antiikin aikana usein maanjäristyksiä. Sen keskellä sijaitsi Epomaios-vuori ("Epom(a)eus", "Epopus", nyk. Monte di San Nicola), joka oli ainakin vielä klassisella kaudella vulkaanisesti aktiivinen. Tuliperäisen toiminnan ansiosta saaren maaperä oli hedelmällistä, ja sen viljeltäväksi pinta-alaksi on arvioitu noin 10–20 neliökilometriä. Saarelta kaivettiin myös kultaa.


title: Pithekussai

text: Saaren ja Misenonin niemen välissä sijaitsi pienempi Prokhytan ("Prochyta", nyk. Procida) saari. Nimi Pithekussai viittasi monikkomuotoisena joskus ilmeisesti kumpaankin saareen yhdessä, mutta sekä monikkomuotoa että yksikkömuotoa Pithekussa käytettiin yhtä lailla pelkästään suuremmasta saaresta.


title: Pithekussai

text: Sekä Strabonilla että Pliniuksella esiintyy käsitys, että kummatkin saaret olisivat alun perin olleen osa mannermaata ja erkaantuneet siitä maanjäristyksessä. Tämä näkemys oli ilmeisesti muodostunut luonnonilmiöitä seuraamalla, mutta ei voinut perustua mihinkään todelliseen historialliseen tietoon.


title: Pithekussai

text: Pithekussai voidaan lukea osaksi Suur-Kreikan eli Magna Graecian aluetta termin laajassa merkityksessä. Joskus termillä viitataan kuitenkin lähinnä aivan Italian eteläisimmän rannikon kreikkalaiskaupunkeihin ja kaikkein rajatuimmassa merkityksessä pelkästään Tarantonlahden siirtokuntiin.


title: Pithekussai

text: Saarella on ollut asutusta jo pronssikaudella. Myöhempi Pithekussai oli kreikkalainen siirtokunta, jonka perustivat Euboian Khalkiista ja mahdollisesti myös Eretriasta tulleet asuttajat myöhäisellä geometrisella kaudella noin 770 eaa. Se oli koko Italian varhaisimpia ellei varhaisin kreikkalainen kauppa-asema, jonka tarkoituksena oli kaupankäynti etruskien kanssa. Erityisesti kauppa-asema perustettiin silmälläpitäen alueen metallikauppaa. Plinius kytki asutuksen nimen saviruukkuihin ("pithoi", ), ja Ainaria-nimen puolestaan Aineiaaseen, jonka sillanpääasemana paikka olisi toiminut. Usein nimi yhdistettiin kuitenkin saarella olleisiin apinoihin ("pithēkoi", ), jotka kytkettiin mytologian kerkooppeihin.


title: Pithekussai

text: Saaren nimi "Inarime" esiintyy pelkästään latinankielisillä runoilijoilla. Se on ilmeisesti peräisin sekaannuksesta Homeroksen ja Hesiodoksen Tyfonin tarussa esiintyvään "Arimoi"-heimon () maahan. Seudun vulkaaninen toiminta ja maanjäristykset yhdistettiin siihen, että Tyfon oli vangittu maan alle. Nimi Inarime esiintyy ensimmäisen kerran Vergiliuksella. Ovidius virheellisesti erotti Pithekussain ja Inarimen toisistaan.


title: Pithekussai

text: Tutkijat ovat erimielisiä siitä, voidaanko Pithekussai lukea polikseksi eli kaupunkivaltioksi, vai oliko se lähinnä emporion eli kauppa-asema. Monilta piirteiltään sen on kuitenkin katsottu muistuttaneen polista tarpeeksi, jotta se on otettu mukaan polisten inventaarioon (Hansen 2004). Kaupungin asukasluvuksi sen varhaishistoriassa on arvioitu noin –.


title: Pithekussai

text: Mantereen puolen Kymen kaupunki, jota yleensä pidetään Italian varhaisimpana varsinaisena kreikkalaisena siirtokuntana, perustettiin Pithekussaista käsin noin 750–725 eaa. Kerrotaan, että ainakin osa Pithekussain asukkaista muutti tuolloin mantereelle kaupungin sisäisten levottomuuksien ja lopulta saaren vulkaanisen toiminnan ja maanjäristysten vuoksi. Epomaios-vuoren sanotaan sylkeneen tulta ja tuhkaa, ja osan saaresta vajonneen mereen. Strabonin mukaan pithekussailaiset osallistuivat jossain vaiheessa Neapoliin uudelleenasuttamiseen yhdessä ateenalaisten ja khalkislaisten kanssa.


title: Pithekussai

text: Sisilian Syrakusan tyranni Hieron perusti saarelle uuden siirtokunnan 400-luvulla eaa. Tämä tapahtui oletettavasti hänen voitettuaan tyrrheenit meritaistelussa vuonna 474 eaa. Nämä siirtokuntalaiset joutuivat jättämään saaren samoista syystä kuin edelliset asuttajat. Myöhemmin Neapoliin asukkaat perustivat saarelle uuden kaupungin, ja se säilyi tämän jälkeen Neapoliin alaisuudessa. Myöhemmin saari tulin Rooman omistukseen. Augustus luovutti sen kuitenkin takaisin neapolislaisille vaihtokauppana Kapreaista.


title: Pithekussai

text: Kaupungin ja saaren myöhemmästä historiasta tiedetään vain vähän. Se vaikuttaa toipuneen pahimmista luonnonmullistuksista, vaikkakin siellä tapahtui edelleen ajoittain vulkaanista toimintaa ja maanjäristyksiä. Näihin ilmiöihin kytkeytyneet kuumat lähteet saivat mainetta terveysvaikutuksiensa vuoksi. Kaupunki ei kuitenkaan vaikuta olleen roomalaisella kaudella erityisen merkittävä tai kukoistava, ja sen nimi mainitaan antiikin lähteissä vain harvoin. Antiikin aikainen asutus säilyi löytöjen perusteella ainakin ensimmäiselle vuosisadalle eaa.


title: Pithekussai

text: Pithekussain akropoliina eli linnavuorena toimi nimellä Monte di Vico nykyisin tunnettu kukkula nykyisen Lacco Amenon länsipuolella. Kukkula on jyrkkärinteinen ja sen kummallakin puolella on luonnonsatama. Akropoliilta on löydetty mykeneläistä ja varhaisen rautakauden keramiikkaa sekä merkkejä asutuksesta 700-luvulta eaa. ensimmäiselle vuosisadalla eaa. saakka.


title: Pithekussai

text: Alakaupunki levittäytyi ilmeisesti suhteellisen laajalle alueella akropoliin lähellä olleelle tasangolle, jonka pinta-ala on noin kuusi hehtaaria. Alakaupungista akropoliin länsipuolelta on löydetty myös pyhäkkö, mahdollinen Heraion eli Heran pyhäkkö, sekä heroon. Kummatkin on ajoitettu noin 600-luvulle eaa. Asutusta on sijainnut myös nykyisten Mezzavian ja Mazzolan alueella, josta on löydetty myös merkittäviä metallipajoja.


title: Pithekussai

text: Akropoliin etelä- ja lounaispuolelta nykyisestä Valle di S. Montanosta on löydetty kreikkalaisen kauden hautausmaa, josta on tunnistettu noin hautaa. Tärkeimmät hautalöydöt ovat 700- ja 600-luvuilta eaa. Hautalöytöihin lukeutuu muun muassa keramiikkaa eri puolilta kreikkalaista maailmaa ja muuta Välimeren aluetta, muun muassa Korintista, Ateenasta, Euboialta, Jooniasta, Syyriasta, Foinikiasta ja Egyptistä, sekä pronssisia ja hopeisia solkineuloja (fibula), egyptiläisiä skarabeita ja itämaisia sinettejä, mitkä kaikki kertovat laajoista kauppayhteyksistä.


title: Pithekussai

text: Pithekussain merkittävimpiin löytöihin lukeutuu niin kutsuttu Nestorin malja, joka on rhodoslainen kotyle tai skyfos noin vuodelta 740 eaa. Se sisältää piirtokirjoituksena yhden varhaisimmista tunnetuista esimerkeistä kreikkalaisen kirjaimiston käytöstä ja samalla mahdollisen varhaisen viittauksen Homeroksen "Iliaaseen". Se samoin kuin muut löydöt ovat Pithekussain arkeologisessa museossa.


title: Sainte-Colombe (Rhône)

text:
Sainte-Colombe on kunta Ranskassa Rhônen departementissa Auvergne-Rhône-Alpesin alueella. Se sijaitsee noin 35 kilometriä [Lyonista etelään Rhônejoen varrella.
Kaupungista löydettiin rakennustyömaalta kokonainen roomalaisen kaupunginosan rauniot vuonna 2017. Rauniot kuuluvat Vienna Allobrogumin kaupunkiin, joka oli yksi tärkeimmistä roomalaisten hallitsemista kaupungeista Galliassa. Nykyisin Vienna Allobrogum tunnetaan nimellä Vienne, ja se sijaitsee Rhônejoen vastarannalla. Löytynyt arkeologinen alue on 7 000 neliömetrin laajuinen, ja sieltä on löydetty suhteellisen hyvin säilyneitä jäänteitä sekä julkisista rakennuksista että ylellisistä yksityiskodeista. Alue on merkittävin Rooman ajan kaivaus Ranskassa liki 50 vuoteen.


title: RCA Spectra 70

text: RCA Spectra 70 on Radio Corporation of American (RCA) valmistama tietokone. Tietokone oli yksi ensimmäisistä käytti mikropiiriteknologiaa käyttävistä. Tietokoneen malli 70/25 julkaistiin noin vuonna 1965.


title: RCA Spectra 70

text: RCA mainosti tietokoneen laitteiston yhteensopivuutta IBM S/360:n kanssa.


title: RCA Spectra 70

text: English Electric valmisti tietokoneesta kloonia nimellä English Electric System 4. Siemens myi tietokoneen kloonia nimellä Siemens 4004.


title: Mutoid Man

text: Mutoid Man on yhdysvaltalainen metallimusiikin superyhtye, joka perustettiin kesällä 2012 New Yorkin Brooklynissä. Sen perustivat Convergen rumpali Ben Koller ja Cave In -yhtyeen laulaja-kitaristi Stephen Brodsky yhdessä basisti Nick Cageaon kanssa.


title: Mutoid Man

text: Yhtyeen toinen studioalbumi "War Moans" julkaistiin 2. kesäkuuta 2017.


title: Ivan Sidoti

text: Ivan Sidoti (s. 8. toukokuuta 1979 Messina) on italialainen karateka. Hän voitti Kyokushinissa EM-pronssia 2001.


title: Ivan Sidoti

text: Sidoti oli mukana myos 2009 EM-kilpailuissa Kiovassa, jossa hän putosi jatkosta raskaansarjan neljännesvälierissä hävittyään Alejandro Navarrolle tuomariäänin.


title: Ivan Sidoti

text: Hän oli mukana järjestämässä 2012 ensimmäisiä Shinseikai täyskontakti karate turnausta Italiassa, jossa kilpailivat kyokushinin ja sen vaikutteiset karatetyylit, kuten Seido Juku.


title: Ivan Sidoti

text: 2012 Sidoti oli mukana potkunurkkeilyturnauksessa Ranskassa, jossa hän putosi jatkosta välierissä ranskalaiselle Pacôme Assille.


title: NEAC 2203

text: NEAC 2203 (lyhenne sanoista "Nippon Electric Automatic Computer") oli NEC:in valmistama varhainen transistoripohjainen suurtietokone. Ensimmäinen tietokone toimitettiin toukokuussa 1959.


title: NEAC 2203

text: Tietokone oli yksi ensimmäisistä, jotka tukivat useampaa kieltä länsimaisilla aakkosilla ja japaninkielillä merkeillä.


title: NEAC 2203

text:
Tietokone käytti ferriittirengasmuistia ja rumpumuistia.
Tietokone kehitettiin NEAC-2201 -mallin pohjalta, joka käytti vielä elektroniputkia kellotoimintaan ja virtalähteeseen.


title: NEAC 2203

text: Tietokoneelle kehitettiin NARC ("NEAC ARithmetic Compiler") ohjelmointikielen kääntäjä, joka oli ensimmäinen Japanissa kehitetty kaupallinen kääntäjä. Kääntäjä käänsi NARC-kielellä kehityt ohjelmat NEAC 2203 -tietokoneen konekielelle. Kääntäjän kehitti NEC:n Ryoji Furuyama vuonna 1961.


title: Keskilämpötila

text: Keskilämpötilalla tarkoitetaan sitä, kun jonkin ajanjakson välillä mitatuista lämpötiloista lasketaan keskiarvo. Keskilämpötilaa käytetään usein esimerkiksi säätiedotusten yhteydessä (esimerkiksi vuorokauden keskilämpötila, kuukauden keskilämpötila).


title: Keskilämpötila

text: Keskilämpötilojen avulla seurataan myös vuodenaikojen virallista vaihtumista. Esimerkiksi kevät alkaa, kun vuorokauden keskilämpötila nousee virallisesti nollan yläpuolelle.


title: Gunnar Grönqvist

text: Gunnar Aleksander Grönqvist (9. helmikuuta 1895 – 12. tammikuuta 1975) oli lappeenrantalainen yrittäjä ja valokuvaaja. Hän oli ahkera valokuvataiteen tukija, ja hän perusti Lappeenrannassa ja Etelä-Karjalassa toimivan Saimaan Kameraseura ry:n vuonna 1946. Sitä ennen hän oli ollut 1930-luvulla ainakin Amatörfotografklubben i Helsingfors rf:n (eli AFK:n) ja Tampereen Kameraseura ry:n jäsen.


title: Gunnar Grönqvist

text: Saimaan kameraseuran perustamisesta lähtien Grönqvist toimi sen hallituksessa eli johtokunnassa, kuten sitä siihen aikaan kutsuttiin, pieniä katkoja lukuun ottamatta tammikuuhun 1958 saakka ja aktiivisena rivijäsenenä vielä sen jälkeenkin. Seuran mainostus- ja ilmoitustoiminnan tehostamiseksi hän lahjoitti liikkeensä ulkoseinälle kiinnitetyn ilmoituskaapin. Vuonna 1958 Grönqvist valittiin Saimaan kameraseuran ensimmäiseksi kunniajäseneksi. Saimaan Kameraseuran "Vuoden näyttelykuvaajan" kiertopalkinto on nimetty Gunnarin lautaseksi 1950-luvun esimerkin mukaan. Toimintakertomus vuodelta 1958 nimittäin kertoo:


title: Gunnar Grönqvist

text: ”Samoin seura sai kiertopalkinnoksi A-sarjaan komean ’Gunnarin lautasen’ sekä B-sarjaan kiertopalkinnoksi samanlaisen lautasen, molemmat samalta tuntemattomalta lahjoittajalta.”


title: Gunnar Grönqvist

text: Gunnar Grönqvist oli naimisissa Martta Lempi o.s. Koskisen (1905–1970) kanssa. Heidän poikansa oli Heikki Grönqvist. Grönqvistien perheyritys Valotus Oy toimi valokuvausalalla Lappeenrannassa osoitteessa Koulukatu 19.


title: Yhdistetty talviolympialaisissa 1956

text: Yhdistetyn kilpailu Cortina d’Ampezzon vuoden 1956 talviolympialaisissa käytiin 29.-31. tammikuuta. Edellisistä kilpailuista poiketen hiihto-osuus oli nyt 15 km aiemman 18 km sijasta. Hiihtokilpailu oli myös ensimmäistä kertaa erillinen tapahtuma maastohiihtokilpailun kanssa. Olympiakultaa voitti Norjan Sverre Stenersen.


title: Yhdistetty talviolympialaisissa 1960

text: Yhdistetyn kilpailuun Squaw Valleyn vuoden 1960 talviolympialaisissa osallistui 33 kilpailijaa 13 maasta. Mäkiosuus hypättiin Papoose Peak Jumps hyppyrimäessä ja kaikki kilpailijat hyppäsivät kolme hyppyä, joista kahden parhaan tulos huomioitiin. 15 kilometrin hiihto-osuus hiihdettiin McKinney Creekin hiihtostadionilla. Olympiakultaa saavutti Saksojen yhteisjoukkueen Georg Thoma.


title: Vienne (Isère)

text: Vienne on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee noin 35 kilometriä Lyonista etelään Rhônejoen varrella.


title: Vienne (Isère)

text: Kaupunki tunnettiin Rooman vallan aikaan nimellä Vienna Allobrogum, ja se oli yksi tärkeimmistä roomalaisten hallitsemista kaupungeista Galliassa. Viennessä on yhä jäljellä roomalaisen ajan muistomerkkejä kuten Augustuksen ja Livian temppeli.


title: Heikki Grönqvist

text: Heikki Gunnar Grönqvist (10. kesäkuuta 1943 – 6. marraskuuta 1984) oli lappeenrantalainen yrittäjä ja valokuvaaja. Hän oli ahkera valokuvataiteen tukija, ja oli muun muassa Lappeenrannassa ja Etelä-Karjalassa toimivan Saimaan Kameraseura ry:n pitkäaikainen taloudenhoitaja 1966-1984 eli kuolemaansa saakka.


title: Heikki Grönqvist

text: Heikki Grönqvist oli Gunnar ja Martta Grönqvistin poika. Grönqvistien perheyritys Valotus Oy toimi valokuvausalalla Lappeenrannassa osoitteessa Koulukatu 19. Heikki Grönqvist kuoli liikkeen toimitiloihin. Grönqvist oli aiemmin ollut naimisissa Maire Grönqvistin (o.s. Rastas) kanssa, mutta koska hänellä ei ollut perillisiä, siirtyi Grönqvistien valokuva-arkisto hänen kuolemansa jälkeen Etelä-Karjalan museon kokoelmiin.


title: Yhdistetty talviolympialaisissa 1964

text: Yhdistetyn kilpailuun vuoden 1964 talviolympialaisissa osallistui 32 kilpailijaa 11 maasta. Olympiakultaa saavutti Norjan Tormod Knutsen.


title: Pontus Petterström

text: Pontus Petterström (s. 21. huhtikuuta 1982 Nybro, Ruotsi) on ruotsalainen jääkiekkoilija. Petterström on laitahyökkääjäpelaaja, joka ampuu vasemmalta. Hän pelaa Ruotsin korkeimmalla sarjatasolla SHL:ssa. Hän on joukkueensa Skellefteå AIK:n kapteeni. Petterströmin pelipaidan numero on #18. Hänen kasvatusseuransa on Nybro IF.


title: Pontus Petterström

text: Aikaisemmin Pontus Petterström on pelannut Tingsryd AIF:issa Allsvenskan-sarjaa ja Linköping HC:ssa SHL-sarjaa.


title: Université du Québec à Montréal

text: Université du Québec à Montréal (UQAM, suom. "Quebecin yliopisto Montrealissa") on ranskankielinen Montrealissa, Kanadan Quebecin provinssissa toimiva yliopisto. Se on osa Quebecin yliopistoverkostoa (Université du Québec).


title: Jean Bitar

text: Jean Bitar (1948 Beirut, Libanon) on suomalainen, libanonilaistaustainen dokumenttielokuvan tekijä Vantaan Itä-Hakkilasta. Hän on käsikirjoittanut, ohjannut, kuvannut, äänittänyt, leikannut ja/tai tuottanut yli 30 dokumenttielokuvaa. Useita hänen dokumenteistaan on esitetty Yleisradion tv-lähetyksinä.


title: Jean Bitar

text: Bitarille myönnettiin Vantaan kulttuuripalkinto vuonna 2006.


title: Jean Bitar

text: Monet hänen elokuvistaan käsittelevät Vantaata ja etenkin kaupungin itäisiä kaupunginosia ilmiöineen.


title: Montrealin tiedekeskus

text: Montrealin tiedekeskus () on Kanadan Montrealissa, vanhalla satama-alueella toimiva tiedekeskus. Tiedekeskuksen yhteydessä toimii Imax-tekniikkaa hyödyntävä elokuvateatteri, jossa näytettävät tiede-elokuvat ovat näytöksestä riippuen yleensä joko ranskan- tai englanninkielisiä. Tiedekeskus on avoinna päivittäin kello 10-17, joidenkin näyttelyiden tai elokuvaesitysten vuoksi voi olla pidempiä aukiolopäiviä (esimerkiksi CSI-näyttelyn ajan to-la avoinna 21 saakka).


title: Rusotuomipihlaja

text: Rusotuomipihlaja ("Amelanchier lamarckii") on tuomipihlajien sukuun kuuluva pensas. Laji on luultavasti lähtöisin Kanadasta. Sitä viljellään usein koristekasvina puutarhoissa.


title: Rusotuomipihlaja

text: Rusotuomipihlaja kasvaa kahdesta kolmeen metriä korkeaksi. Lehdet ovat 4,5–8,5 senttimetriä pitkät, sahalaitaiset, täysikokoisina pitkulaiset ja tasaleveät. Puhjetessaan lehdet ovat punertavat, alta valkokarvaiset. Voimakas syysväritys on punainen. Kukintona on nuokkuva harsukukkainen terttu, jossa on tavallisesti 8–10 kukkaa. Kukassa on viisi valkoista terälehteä, ne ovat pitkänmallisia, useita kertoja leveyttään pidempiä. Marja on kypsänä violetinmusta. Se risteytyy ruotsintuomipihlajan kanssa.


title: Ruotsintuomipihlaja

text: Ruotsintuomipihlaja ("Amelanchier confusa") on tuomipihlajien sukuun kuuluva pensas. Lajin alkuperä on useimpin muiden tuomipihlajien tapaan Pohjois-Amerikassa. Se esiintyy melko yleisesti villiintyneenä karkulaisena Ruotsin etelä- ja keskiosassa, ei kuitenkaan Suomessa. Sitä viljellään marja- ja koristekasvina.


title: Ruotsintuomipihlaja

text: Ruotsintuomipihlaja kasvaa yhdestä neljään metriä korkeaksi. Lehdet ovat kaljut, lehtilapa on ehyt, pitkulainen, lyhytsuippuinen ja sahalaitainen. Kukintona on nuokkuva terttu. Kukassa on viisi valkoista terälehteä, ne ovat pitkänmallisia, 12–18 millimetriä, 3 kertaa leveytyensä pituisia. Marja on kypsänä violetinmusta, syötävä. Marjatertussa alimmat hedelmäperät ovat pidemmät kuin ylemmät. Marjan kärki on tiheäkarvainen, sen kärkiosassa olevat verholehtien jäänteet ovat taakäänteiset. Se risteytyy rusotuomipihlajan kanssa.


title: Kamputsean kansantasavalta

text: Kamputsean kansantasavalta () oli vuosina 1979–1989 toiminut valtio Aasiassa nykyisen Kambodžan alueella. Se perustettiin, kun Vietnamin joukot olivat 1978–1979 miehittäneet punaisten khmerien hallitseman Demokraattisen Kamputsean. Vietnamilaisjoukkojen mukana Kambodžaan palasivat maanpaossa olleet Hun Sen ja Heng Samrin, jotka olivat mukana myös Vietnamin tukemassa uudessa hallituksessa. Heng Samrin toimi presidenttinä ja Hun Sen ulkoministerinä. Valtion nimi muutettiin 1989 Kambodžan tasavallaksi, ja siitä tuli uudestaan kuningaskunta 1993. Valtion pääliittolaisia olivat Vietnam ja Neuvostoliitto.


title: Vantaan ja Helsingin pitäjän keskiaika

text: Vantaan ja Helsingin pitäjän keskiaika on Vantaan kaupungin vuonna 2013 julkaisema, Tapio Salmisen kirjoittama teos, joka muodostaa kuudennen osan Vantaan historian teossarjasta. Lähes 650-sivuinen teos luo kattavan ja ajanmukaisen yleiskuvan Uudenmaan rannikon keskiajan historiasta ennen Helsingin kaupungin perustamisvuotta 1550. Nykyinen Vantaa oli tuolloin osa Helsingin pitäjää, josta 1300- ja 1400-luvun aikalaislähteissä käytettiin nimitystä "Helsinga".


title: Vantaan ja Helsingin pitäjän keskiaika

text: Vuonna 2013 julkaistun kirjan julkistuspäivä oli 14. tammikuuta 2014.


title: Stellaris (videopeli)

text: Stellaris on Paradox Interactiven kehittämä ja julkaisema 4X-suurstrategiapeli. Se julkaistiin toukokuussa 2016 Windows-, macOS- ja Linux-alustoille.


title: Stellaris (videopeli)

text: Pelin tuotti Paradox Interactiven alainen Paradox Development Studio. Pelimoottorina käytettiin vuonna 2007 "Europa Universalis III" -pelissä ensimmäisen kerran käytettyä Clausewitz Engineä.


title: Stellaris (videopeli)

text: Pelin kehittäjät ilmoittivat pelin julkaisun jälkeen julkaistavan ilmaisia päivityksiä ja laajennuksia. Ensimmäinen suurempi päivitys julkaistiin vuoden 2016 toukokuussa.


title: Stellaris (videopeli)

text: Peliin on julkaistu kuusi suurempaa maksullista DLC-pakettia, joista kolme ensimmäistä olivat lokakuussa 2016 julkaistu "Leviathans", huhtikuussa 2017 julkaistu "Utopia" ja syyskuussa 2017 julkaistu "Synthetic Dawn".


title: Samsung Galaxy J5 (2017)

text: Samsung Galaxy J5 (2017) on Samsungin 4. heinäkuuta 2017 julkaisema älypuhelin, jossa on esiasennettuna Android 7.0 Nougat -käyttöjärjestelmä.


title: Samsung Galaxy J5 (2017)

text: Samsung Galaxy J5 (2017) -älypuhelimessa on 5,2-tuumainen näyttö HD-resoluutiolla. Laitteessa on sormenjälkitunnistin.


title: Samsung Galaxy J5 (2017)

text: Laitteesta löytyy Samsungin oma Exynos 7 Octa 7870 kahdeksanydinprosessori. Laitteessa on 2 gigatavua keskusmuistia ja 16 gigatavua sisäistä muistia. Puhelimen muisti on laajennettavissa enintään 256 gigatavun microSD-kortilla.


title: Samsung Galaxy J5 (2017)

text: Laitteessa on 13 megapikselin takakamera. Etukameran tarkkuus on myös 13 megapikseliä, jonka lisäksi siinä on myös LED-salama.


title: Samsung Galaxy J5 (2017)

text: Videokuvaus voidaan tehdä 1080p (Full HD) -resoluutioilla 30 fps.


title: Samsung Galaxy J5 (2017)

text: Julkaisuhetkellä laitteessa oli esiasennettuna Android 7.0 Nougat. Myöhemmin laitteeseen on tullut päivitys Android 8.1 Oreo -versioon.


title: HMS Rainbow (1891)

text: HMS Rainbow oli Britannian kuninkaallisen laivaston vuonna 1893 palvelukseenotettu Apollo-luokan panssarikansiristeilijä.


title: HMS Rainbow (1891)

text: Alus tilattiin Palmers Shipbuilding and Iron Companyltä Jarrow'sta ja sen köli laskettiin 30. joulukuuta 1889. Alus laskettiin vesille 25. maaliskuuta 1891 ja se otettiin palvelukseen tammikuussa 1893.


title: HMS Rainbow (1891)

text: Alus palveli Kiinan asemalla Hong Kongissa vuosina 1895-1898 ja Maltalla vuosina 1898-1899. Aluksen käyttökustannukset osoittautuivat korkeiksi ja se oli vuosina 1900-1909 ainoastaan ajoittain merellä. Alus palautettiin 17. joulukuuta 1901 palvelukseen Devonportissa päällikkönään Thomas Young Greet. Alus palasi Välimereltä Devonportiin huhtikuussa 1902, minkä jälkeen se osallistui Edward VII:n kruunajaisten yhteydessä järjestettyyn laivastokatselmukseen Spitheadissä 16. elokuuta.


title: HMS Rainbow (1891)

text: Charles Delabere Granville vastaanotti aluksen päällikkyyden 20. elokuuta 1902. Seuraavien vuosien aikana alus osallistui korkeiden käyttökustannusten vuoksi palvelukseen vain rajoitetusta ja sille tehtiin ainoastaan vähäisiä modernisointeja. Miehistön kierto liittyi koulutusjärjestelmän liittyviin siirtoihin. Vuonna 1904 aluksen palvelus rajoittui satamaan. Alkuvuodesta 1909 amiraliteetti määräsi aluksen poistettavaksi palveluksesta ja sen sijoittamisesta reserviin.


title: HMS Rainbow (1891)

text: Alus liitettiin Kanadan laivastoon 4. elokuuta 1910 Portsmouthissa, jolloin siitä tuli vasta perustetun laivaston ensimmäinen alus. Se saapui 7. marraskuuta Esquimaltiin, jossa sen miehistö oli koulutettavana. Lisäksi alus suoritti erilaisia seremoniallisia tehtäviä ja valvoi kalastusta aina vuoden 1912 loppuun, minkä jälkeen se makasi lähinnä ankkurissa ensimmäisen maailmansodan alkuun saakka. Ensimmäisessä maailmansodassa alus oli kahden sukellusveneen kanssa Kanadan länsirannikon ainoat puolustajat.


title: HMS Rainbow (1891)

text: Saksan keisarikunnan laivaston aiheuttama uhka alueella päättyi amiraali Graf von Speen johtaman Saksan Kaukoidän laivueen tuhoutuessa joulukuussa 1914 Falklandin taistelussa. Tämän jälkeen alus partioi pitkin länsirannikkoa aina Panamaan asti. Vuoden 1916 lopulla ja alkuvuodesta 1917 alus kuljetti 140 miljoonan dollarin arvosta Venäjän kultaa Esquimaltista Vancouveriin. Vuonna 1917 aluksen miehistö siirrettiin itärannikon partioinnista vastaaville aluksille ja "Rainbow" poistettiin palveluksesta 8. toukokuuta.


title: HMS Rainbow (1891)

text: Alus palautettiin palvelukseen 5. heinäkuuta Esquimaltissa varastoaluksena. Alus poistettiin uudelleen palveluksesta 1. kesäkuuta 1920 ja se myytiin Seattleen romutettavaksi.


title: HMS Rainbow (1891)

text: Aluksen päällikköinä olivat:


title: BB-8

text: BB-8 on "Tähtien sota" -elokuvissa esiintyvä droidi. Hän on astromekaanikkodroidi, jolla on pallomainen keho ja kupolimainen pää. Hahmo on toteutettu sekä sauvanukkena että radio-ohjattavana robottiyksikkönä.


title: BB-8

text: Elokuussa 2013 "in" kuvaaja Daniel Mindel sekä "n" ohjaaja Rian Johnson kumpikin totesivat kuinka vähän tietokonegrafiikkaa ja kuinka paljon enemmän käytännöllisiä ja perinteisiä erikoistehosteita "The Force Awakensin" ohjaaja J. J. Abrams käyttää luodessaan uudelleen alkuperäisen "Tähtien sota" -elokuvan visuaalisen realismin ja aitouden. Tämän johdosta Disney Research kehitti fyysisen BB-8 -robotin, jonka kehittivät erikoisefektitaiteilija Neal Scanlan ja jota kauko-ohjattiin kuvauspaikalla näyttelijöiden keskellä. Kuvauksia varten rakennettiin seitsemän BB-8 -nukkea. Eniten kuitenkin käytettiin sauvanukkea, jota ohjasivat Dave Chapman ja Brian Herring. Lisäksi oli useita radio-ohjattavia yksiköitä ja joitain staattisia yksiköitä. Täysin toimiva omavarainen robottiyksikkö ei ollut käytännöllinen kuvauksiin, joten suurin osa ”kävelemisestä” toteutettiin nukella ja sauvat poistettiin jälkituotanossa. Myöhemmin rakennettiin radio-ohjattava yksikkö elokuvan mainostamista varten.


title: BB-8

text: BB-8 on Vastarinnalle työskentelevän X-siipihävittäjän pilotti Poe Dameronin (Oscar Isaac) astromekaanikkodroidi. Poe jättää hänelle palasen holograafisesta kartasta toimitettavaksi Vastarinnan tukikohtaan jedimestari Luke Skywalkerin olinpaikan selvittämiseksi. Vaikka Kylo Ren ja Ensimmäisen ritarikunnan joukot vangitsevat Poen, BB-8 pakenee halki Jakkun aavikon ja saa turvapaikan romunkerääjältä nimeltä Rey. Myöhemmin Rey, entinen iskusotilas Finn pakenevat Jakkulta BB-8 mukanaan ja kohtaavat Han Solon ja Chewbaccan, joiden mukana he lähtevät Takodanalle pyytämään Maz Kanatan apua. Ensimmäisen ritarikunnan hyökätessä, Kylo Ren vangitsee Reyn joutuu vangiksi, mutta Finn, Han ja Chewbacca toimittavat BB-8:n Leia Organan avulla takaisin Poelle. BB-8 auttoi myöhemmin Poeta Tähdentappajatukikohdan taistelussa ja sen jälkeen R2-D2:ta kokoamaan loput Luken olinpaikkaan johtavasta kartasta.


title: BB-8

text: BB-8 osallistui Poen mukana hyökkäykseen Ensimmäisen ritarikunnan tähtitaistelulaiva "Fulminatrixia" vastaan. Taistelun aikana hän korjasi Poen X-siipihävittäjän asejärjestelmän, lyöden samalla pääkupolinsa siihen. Myöhemmin hän osallistui Finnin ja Rose Ticon ohella tehtävään värvätä Canto Bightilta mestarikoodinmurtaja auttamaan Ensimmäisen ritarikunnan jäljityslaitteen deaktivoimisessa. Tehtävän aikana eräs juovuksissa oleva uhkapelaaja erehtyy luulemaan häntä rahapeliautomaatiksi ja työntää kolikoita hänen sisäänsä. Canto Bightin poliisivoimien pidätettyä Finnin ja Rosen, BB-8 käyttää kolikoita pysäyttääkseen vankilanvartijat. Ensimmäisen ritarikunnan yksinvaltias Snoken omalla tähtitaistelulaivalla, "Supremacylla", Finnin ja Rosen jäätyä kiinni, BB-8 ottaa hallintaansa yhden AT-ST:n vapauttaakseen heidät, minkä jälkeen he pakenevat mineraaliplaneetta Craitille muiden Vastarinnan jäsenten luokse.


title: BB-8

text: BB-8 on yksi animaatiosarjan "Star Wars Resistance" päähenkilöistä. Kun hän ja Poe Dameron pelastavat Uuden tasavallan lentäjä Kazuda Xionon ja Kazuda liittyy Vastarintaan, Poe jättää BB-8:n Kazudan seuraksi vakoilutehtäviin meriplaneetta Castilonilla sijaitsevalle tankkausasema "Colossukselle".


title: HMCS CC-1

text: HMCS CC-1 oli Kanadan laivaston vuonna 1914 palvelukseenottama sukellusvene.


title: HMCS CC-1

text: Chilen laivasto tilasi aluksen Seattle Construction and Drydock Companyltä nimellä "Iquique" ja sen köli laskettiin 3. kesäkuuta 1913. Alus laskettiin vesille 4. elokuuta 1914. Chile ei kuitenkaan lunastanut tilaamaansa alusta ja Brittiläisen Kolumbian pääministeri Sir Richard MbBride lunasti aluksen. Dominion hallinto hyväksyi McBriden hankinnan ja Kanadan laivasto otti aluksen palvelukseen kaksi päivää myöhemmin.


title: HMCS CC-1

text: Oltuaan kolme vuotta koulutuksessa ja partiotehtävissä länsirannikolla alus määrättiin sisaraluksensa "HMCS CC-2":n kanssa Eurooppaan. Sukellusveneet lähtivät 21. kesäkuuta 1917 Halifaxista emäaluksensa "HMCS Shearwaaterin" saattamana merelle. Alukset olivat ensimmäiset Britannian sotalipulla varustetut alukset, jotka läpäisivät Panaman kanavan. Alukset kuitenkin osoittautuivat sopimattomiksi ylittämään Atlantin ja ne jatkoivat palvelustaan Halifaxissa romuttamiseensa saakka vuonna 1920.


title: HMCS CC-2

text: HMCS CC-2 oli Kanadan laivaston vuonna 1914 palvelukseenottama sukellusvene.


title: HMCS CC-2

text: Chilen laivasto tilasi aluksen Seattle Construction and Drydock Companyltä nimellä "Antofagasta" ja sen köli laskettiin 31. joulukuuta 1913. Alus laskettiin vesille 4. elokuuta 1914. Chile ei kuitenkaan lunastanut tilaamaansa alusta ja Brittiläisen Kolumbian pääministeri Sir Richard MbBride lunasti aluksen. Dominion hallinto hyväksyi McBriden hankinnan ja Kanadan laivasto otti aluksen palvelukseen kaksi päivää myöhemmin.


title: HMCS CC-2

text: Oltuaan kolme vuotta koulutuksessa ja partiotehtävissä länsirannikolla alus määrättiin sisaraluksensa "HMCS CC-1":n kanssa Eurooppaan. Sukellusveneet lähtivät 21. kesäkuuta 1917 Halifaxista emäaluksensa "HMCS Shearwaaterin" saattamana merelle. Alukset olivat ensimmäiset Britannian sotalipulla varustetut alukset, jotka läpäisivät Panaman kanavan. Alukset kuitenkin osoittautuivat sopimattomiksi ylittämään Atlantin ja ne jatkoivat palvelustaan Halifaxissa romuttamiseensa saakka vuonna 1920.


title: Muinainen suomalainen sotavarustus

text: Muinainen suomalainen sotavarustus käsittää aseet ja sotavarusteet jotka olivat käytössä Suomen esihistoriallisena aikana.


title: Muinainen suomalainen sotavarustus

text: Nuoremmalla roomalaisajalla (150/200–375/400) aseet olivat muodoltaan skandinaavisia. Toisaalta Suomen ja Viron tarhakalmistoalueilta ei ole tehty aselöytöjä joten näiden alueiden asetyyppejä ei tunneta. Oulun Kaakkurin röykkiökalmistosta on löytynyt Pohjois-Suomen ainoa roomalaisaikainen miekka.


title: Muinainen suomalainen sotavarustus

text: Kansainvaellusajalta (375/400–550/600) Suomesta tunnetaan keihäänkärkiä, kilvenkupuroita ja harvinaisia miekkoja. Yleisesti ottaen niissä on vahva skandinaavinen leima. Ajanjakson miekka- ja kilvenkupuralöydöt on yhdistetty paikallisiin suurtalonpoikiin ja soturieliittiin, joka piti ylläpiti kontakteja niin Suomen alueen sisällä kuin myös ulkopuolella. Kansainvaellusajan lopulla miekka- ja kilpihautauksista on päätelty kontaktien suuntautunen Länsi- ja Keski-Eurooppaan, jolloin suomalaisia kävi mahdollisesti palvelemassa sikäläisissä sotajoukoissa.


title: Muinainen suomalainen sotavarustus

text: Merovingiajan (550/600–800/825) aselöydöille on löydetty vastineita Gotlannista ja Keski-Ruotsista. Merovingiajan alussa käyttöön tuli kilven lävistämiseen tarkoitettu paikallinen muunnelma mannereurooppalaisesta ango-keihäästä. Merovingiajan loppupuolella 500–700-luvuilla Suomessa kehittyi omaperäisiä asetyyppejä. Keihääkärjet olivat paikallista tuotantoa ja niiden koristelu viittasi yhteyksiin Itä-Baltiaan. Isokyrön Pukkilan polttovenehautauksesta on löytynyt osia lintukuvioisesta kypärästä.


title: Muinainen suomalainen sotavarustus

text: Viikinkiaikana (800/825–1100) suomalaiset soturit käyttivät pääaseenaan keihäitä. Miekka oli vauraiden ase. Leveäteräinen sotakirves eli tappara yleistyi 1000-luvulla. Tärkein suojavaruste oli puinen ja nahkainen kilpi. Kilvissä ei ilmeisesti enää viikinkiajalla käytetty rautakupuraa tai muita metalliosia. Itämeren alueella on tehty rengas- ja lamellipanssareita ja rautakypäriä. Niihin liittyvät löydöt ovat kuitenkin harvinaisia, koska niitä ei laitettu hautoihin. Suomen alueelta näitä löytöjä ei ole tehty. Todennäköisesti käytössä olivat nahkaisia suojavarusteita.


title: Muinainen suomalainen sotavarustus

text: Jouset olivat osa sotavarustusta, mutta niistä ei löytöjen puuttuessa tiedetä juurikaan. Fennoskandian alueella tuli myöhäisrautakauden aikana yksinkertaisen pitkäjousen rinnalle käyttöön myös niin sanottu suomalais-ugrilainen jousi, joka oli tehty useasta eri puuosasta. Suomessa kyseinen jousi tunnetaan Viitasaaren järvilöydöstä sekä Paltamon suolöydöstä. Varsijousi levisi Itämeren alueelle myöhemmin 1200-luvulla saksalaisten ristiretkeläisten mukana.


title: Kuolio (artisti)

text: Kuolio on näytelmäkirjailijä, näyttelijä ja muusikko Miko Kivisen vuonna 2005 luoma esiintymishahmo. Kuolio on muusikko ja liikunnallinen filosofi, jonka teoksia on usein luonnehdittu häiritseviksi ja kantaa ottaviksi. Kuolio käsittelee teoksissaan ihmistä biologisena olentona ja fyysisenä partikkelina. Tyylilajiltaan esitykset vaihtelevat musiikkiteatterista ja esitystaiteesta musiikkikeikkohin.


title: Kuolio (artisti)

text: Kuolio on julkaissut levyn Miehen Kuolema (Joteskii Groteskii, 2016), joka on soundtrack samannimisestä esityksestä, jonka ohjasi Leea Klemola ja tuotti Tanssiteatteri Minimi vuonna 2013. Valokuvataiteilija Juha Metso on kuvannut ja käsikirjoittanut useita Kuolion musiikkivideoita. Kuolio-musikaalin ohjasi Juha Hippi vuonna 2011. Siinä esiintyivät mm. tanssitaiteilijat Jonna Aaltonen, Liisa Ruuskanen sekä Anja Lappi-Hautamäki.


title: Kuolio (artisti)

text: Miko Kivinen on mukana myös PeukaLoiset-performance-ryhmässä ja yhtyeessä.


title: Kinometionaatti

text: Kinometionaatti eli oksitiokinoksi (CHSNO) on heterosyklinen orgaaninen yhdiste. Yhdistettä voidaan käyttää maataloudessa agarisidina punkkien torjuntaan, hyönteismyrkkynä ja fungisidina.


title: Kinometionaatti

text: Huoneenlämpötilassa kinometionaatti on keltaista kiteistä ainetta. Yhdiste on veteen liukenematonta. Etanoliin ja asetoniin kinometionaatti liukenee niukasti, mutta hyvin esimerkiksi dimetyyliformamidiin, tolueeniin ja dikloorimetaaniin.


title: Kinometionaatti

text: Kinometionaattia voidaan valmistaa fosgeenin ja 6-metyyli-2,3-kinoksaliiniditiolin välisellä reaktiolla emäksisissä olosuhteissa. Kinometionaattia käytetään punkkien ja kirvojen torjumiseen sekä fungisidina muun muassa omena-, päärynä-, mustaherukka-, vihannes- ja koristekasviviljelmillä. Sitä käytetään joko jauheena tai kasvihuoneissa savua tuottavissa laitteissa. Euroopan Unionin alueella kinometionaatin käyttö kiellettiin vuonna 2002.


title: Ricardo (jalkapalloilija, 1993)

text: Ricardo Domingos Barbosa Pereira, tunnetaan nimellä Ricardo tai Ricardo Pereira (s. 6. lokakuuta 1993 Lissabon, Portugali), on portugalilainen jalkapalloilija. Pelipaikaltaan hän on oikea laitapuolustaja.


title: Radinet

text: Radinet on suomalainen väkivallan vastainen ohjelma, jonka avulla pyritään irrottamaan ääriliikkeistä niissä olevia jäseniä. Ohjelmaan osallistuminen on vapaaehtoista. Ohjelmaa koordinoi Vuolle Setlementti ja rahoittaa STEA (entinen Raha-automaattiyhdistys). Radinetin toiminta käynnistyi syksyllä 2016.


title: Radinet

text: Radinet on osa EU:n komission ääriliikkeistä ja viha-ajattelusta irrottautumista tukevaa Radicalization Awareness Network -verkoston Exit-ohjelmaa. Tavoitteena on myös ennalta ehkäistä radikalisoitumista.


title: Radinet

text:
Toiminnassa on mukana kokemusasiantuntijana entinen uusnatsi Esa Holappa. Holappa sai itse tukea hankkeessa irtautuessaan ääriajattelusta. Radinetin toimintaperiaatteiden mukaan ovelle koputtajaa ei tuomita menneestä, vaan häntä halutaan kuunnella ja tukea konkreettisesti uuden elämän alkuun.
Radinet hakee laajaa verkottumista ja yhteistyötä viranomaisten ja kolmannen sektorin toimijoiden kesken perinteisiä raja-aitoja ylittäen. Se tekee tiivistä yhteistyötä muun muassa poliisin, rikosseuraamusviranomaisten, sosiaalitoimen, eri yhteisöissä toimivien perhe- ja nuorisotyöntekijöiden, uskonnollisten yhteisöjen sekä oppilaitosten ja korkeakoulujen kanssa.


title: Radinet

text: Radinetin toimintaa ohjaa ja valvoo sisäministeriö. Projektin tukena toimii projektiryhmä, jossa ovat edustettuina Suomen Setlementtiliitto, HelsinkiMissio ja Kirkon Ulkomaanapu. Radinetin toimipisteet ovat Oulussa ja Helsingissä.


title: Huomenlahja (saari)

text: Huomenlahja () on saari Helsingin Vuosaaressa. Se sijaitsee Uutelan ulkoilualueen eteläpuolella, Skatanselän ja Vuosaarenselän välissä. Lähes koko saari on paljasta kalliota ja se on geologisesti arvokas tyynylaavan vuoksi. Saarella ei ole palveluita. Huomenlahjan lähellä sijaitsee Nuottasaari, Neitsytsaaret ja Kalliosaari.


title: Mäkihyppy talviolympialaisissa 1956

text: Vuoden 1956 talviolympialaisten mäkihyppykilpailu käytiin kisojen viimeisenä kilpailupäivänä 7. helmikuuta. Kilpailupaikkana oli  Cortina d'Ampezzon Trampolino Olimpico.


title: Mäkihyppy talviolympialaisissa 1956

text: Olympiakultaa saavutti Suomen Antti Hyvärinen ennen maanmistään Aulis Kallakorpea. Pronssia saavutti Saksojen yhteisjoukkueen Harry Glaß. Kerta oli ensimmäinen, kun norjalaishyppääjä ei voittanut mäkihypyn olympiakultaa.


title: Mäkihyppy talviolympialaisissa 1956

text: Kilpailuun osallistui 51 hyppääjää 16 maasta. Neuvostoliitto osallistui ensimmäistä kertaa olympialaisten mäkihyppyyn.


title: Jonathan Silva

text: Jonathan Cristian Silva (s. 29. kesäkuuta 1994 La Plata, Argentiina) on argentiinalainen jalkapalloilija. Pelipaikaltaan hän on vasen laitapuolustaja.


title: Henri Määttä

text: Henri Määttä (s. 14. heinäkuuta 1987 Vantaa) on suomalainen televisio-ohjaaja, joka työskentelee Yleisradiossa.


title: Henri Määttä

text: Vuodesta 2017 Määttä on toiminut Veikkausliigassa pelaavan Kuopion Palloseuran pelaajakoordinaattorina. Tätä ennen hän ehti toimia Veikkausliigassa pelaavan HIFK Fotbollin urheilutoimenjohtajana kaudet 2013–2016.


title: Henri Määttä

text: Aiemmin Määttä on pelannut jalkapalloa FC Futurassa ja HIFK:ssa.


title: Henri Määttä

text: Määttä on naimisissa urheilutoimittaja Inka Heneliuksen kanssa. He avioituivat heinäkuussa 2012 Porvoon Tuomiokirkossa.


title: Päivi Aikasalo

text: Päivi Aikasalo on suomalainen pappi ja teologian maisteri. Aikasalo on ennen papiksi vihkimistä vuonna 2008 toiminut yliopistonlehtorina ja tekstiilityönopettajana. Hänen käytännöllisen teologian alaan kuuluva pro gradu -tutkielmansa on nimeltään "Kohtaamisia Santiagon tiellä – pyhiinvaellus matkana ja spirituaalisena kokemuksena". Hän on alun perin valmistunut tekstiilityön opettajaksi vuonna 1989 ja oli peruskoulussa aineenopettajana vuosina 1990–1995. Vuosina 1997–2006 hän työskenteli lehtorina Helsingin yliopistossa. Hän suoritti vuonna 2001 filosofian tohtorin tutkinnon kansatieteessä.


title: Päivi Aikasalo

text: Aikasalo on kirjoittanut useita kirjoja ja kirjoittanut artikkeleita Kotimaa-lehteen, jonka sivulla hän pitää blogia. Hän on työskennellyt viransijaisena Hattulan, Lempäälän ja Hämeenlinna-Vanajan seurakunnissa ja projektipäällikkönä Helsingin Tuomasyhteisössä ja vuodesta 2014 vakituisena seurakuntapastorina Lempäälässä.


title: Päivi Aikasalo

text: Kun Aikasalo nimitettiin Utsjoen seurakunnan kirkkoherran virkaan määräaikaisesti 1. huhtikuuta 2017 alkaen, seurakunnan suntio irtisanoutui toimittuaan virassa 30 vuotta perusteenaan Aikasalon sukupuoli.


title: Virmavirta

text: Virmavirta on sukunimi, joka on muun muassa seuraavilla suomalaisilla henkilöillä:


title: Hangon Makaronitehdas

text: Hangon Makaronitehdas on suomalainen perheyritys ja pastaravintolaketju, jonka omistavat Juha Toivanen ja Merja Rahkola-Toivanen. Yritys aloitti toimintansa vuonna 2010 Hangon Itäsatamassa toimivana kesäravintolana. Vuonna 2016 avattiin ympärivuotiset ravintolat Vantaan kauppakeskus Jumboon ja Espoon kauppakeskus Isoon Omenaan. Vuonna 2018 avattiin ravintola myös Helsingin Kalasataman uuteen kauppakeskus Rediin. Syksyllä 2019 on tarkoitus avata ravintola myös Espoon Tapiolassa sijaitsevaan kauppakeskus Ainoaan.


title: Hangon Makaronitehdas

text: Hangon Makaronitehtaan käyttämä pasta on paikan päällä italialaisesta durumvehnästä ja suomalaisista luomukananmunista valmistettua tuorepastaa. Asiakkaat voivat seurata kokkien työskentelyä ravintolasaliin avautuvassa keittiössä.


title: Hangon Makaronitehdas

text: Toinen Juha Toivasen ja Merja Rahkola-Toivasen omistama ravintolaketju on pizzoihin keskittynyt Classic Pizza.


title: Etnonyymi

text: Etnonyymi(kreikan sanoista ἔθνος, "éthnos", "kansakunta" ja ὄνομα, "ónoma", "nimi") on nimi, jolla viitataan tiettyyn etniseen ryhmään, kuten kansaan tai heimoon. Etnonyymit voidaan jakaa kahteen kategoriaan: eksonyymeihin (nimiin, jossa ulkopuolinen ihmisryhmä on nimennyt etnisen ryhmän) ja autonyymeihin tai endonyymeihin (itsemääritetty: etninen ryhmä itse on luonut nimen ja käyttää sitä).


title: Etnonyymi

text: Esimerkiksi saksalaiset ovat Saksan hallitseva etninen ryhmä. Etnonyymi "saksalaiset" on eksonyymi, koska kyseisellä suomenkielisellä ilmaisulla viitataan saksalaisten etniseen ryhmään vain Suomessa. Eksonyymi on myös englanninkielisten ilmaisu "the Germans", joka juontuu latinasta. Autonyymi puolestaan olisi saksalaisten itsensä käyttämä "die Deutschen". Muita esimerkkejä saksalaisiin viittaavista eurooppalaisten kielten ilmaisuista ovat ranskan "Allemands", italian "tedeschi", ruotsin "tyskar" ja puolan "Niemcy".


title: Etnonyymi

text: Etnonyymit voivat muuttaa luonnettaan ajan myötä: alun alkujaan sosiaalisesti hyväksyttäviä nimistä voidaan myöhemmin pitää loukkaavina. Esimerkiksi ilmaisua "mustalaiset" on ennen käytetty viittaamaan romaneihin. Myös afroamerikkalaisista käytettävät etnonyymit ovat kokeneet muutoksen: mahdollisten negatiivissävytteisten tai loukkaavien ilmaisujen sijasta nykyään suositaan eksonyymiä afroamerikkalainen tai afrikkalais-amerikkalainen. Esimerkiksi "neekeri"-sanan loukkaavuutta perustellaan sillä, että sitä on historiallisesti käytetty negatiivisesti leimaavissa konteksteissa neutraalien sijaan. Sanalla on viitattu muun muassa ”ihmisryhmään, joka on tyypillisesti kuvattu tyhminä alkuasukkaina, huvittavina luonnonlapsina tai julmina pakanoina.” Ilmaisu liittyy vahvasti myös hierarkkiseen rotuajatteluun.


title: Trollbergan traktori- ja maatalousmuseo

text: Trollbergan traktori- ja maatalousmuseo () on Vantaan Sotungissa toimiva maa- ja metsätalouden tekniikkaa painottava paikallismuseo, johon on koottu muun muassa traktoreita, 1920–1950-lukujen venemoottoreita, moottoreihin liittyviä työkaluja ja laitteita, metsurin laitevarustusta. Emännänosastoksi nimetyyn osaan on kerätty vanhaa keittiön ja kammarin esineistöä, käsitöitä sekä pesutuvan työvälineitä.


title: Trollbergan traktori- ja maatalousmuseo

text: Museo on avoinna harvakseltaan verkkosivulla kerrottuina aikoina, sekä sopimuksen mukaan. Museon ylläpitämiseksi on perustuttu "Trollberga museeförening r.f." -museoyhdistys yhteyshenkilönään Lars Asplund.


title: Kantee

text: Kantee on sukunimi, joka on muun muassa seuraavilla suomalaisilla henkilöillä:


title: Brune Poirson

text: Brune Poirson (s. 1. syyskuuta 1982 Washington, D.C., Yhdysvallat) on ranskalainen poliitikko. Hänet valittiin kansanedustajaksi Ranskan kansalliskokoukseen Vauclusen kolmannesta piiristä vuoden 2017 parlamenttivaaleissa. 21. kesäkuuta 2017 lähtien hän on toiminut ekologisen ja solidaarisen siirtymän ministerin valtiosihteerinä.


title: Fred Hampton

text: Fred Hampton (30. elokuuta 1948 – 4. joulukuuta 1969) oli yhdysvaltalainen poliittinen aktivisti ja Mustien panttereiden jäsen. Poliisin erikoisyksikkö ampui hänet vuoteeseensa, kun hän oli nukkumassa. Jälkeenpäin tehty selvitys julisti murhan ”oikeutetuksi” (), mutta siviilioikeudenkäynnissä Hamptonin omaiset saivat yhteensä 1,85 miljoonan dollarin korvaukset.


title: Fred Hampton

text: Kuolemaansa edeltäneinä kuukausina Hampton oli noussut nopeasti Mustien panttereiden hierarkiassa. Hän loi yhteyksiä valkoisiin ja latinotaustaisiin kansalaisoikeusliikkeen toimijoihin ja radikaaleihin ryhmittymiin. FBI:n johtaja J. Edgar Hoover piti häntä vakavana uhkana ja määräsi Mustat pantterit tuhottaviksi. Kun FBI:n vastavakoiluohjelma Cointelpro paljastui vuonna 1971, selvisi että Cointelpron hallussa oli Fred Hamptonin asunnon pohjapiirros.


title: Fred Hampton

text: Hamptonin murhan jälkeen The Weather Underground julisti sodan Yhdysvaltain hallitusta vastaan. Murhaa on käsitelty dokumenttielokuvissa, ja siihen viitataan muun muassa Rage Against the Machinen ja Rick Rossin kappaleiden sanoituksissa.


title: Muoto (biologia)

text: Muoto (f.) on yleisesti ottaen taksonomisen luokittelun alin taso. Muoto voi olla luontainen tai jalostettu, kuten esimerkiksi ojakärsämön ("Achillea ptarmica") kerrannaiskukkainen muoto, koreakärsämö ("Achillea ptarmica" f. "multiplex"). Muotoa alempina taksonomisina tasoina voidaan joistakin lajeista erottaa joitain paikallisia kantoja tai rotuja, kuten esimerkiksi tunturihärkin ("Cerastium alpinum") Kaavin serpentiinirotu.


title: Muoto (biologia)

text: Muoto on alalajin ja muunnoksen ohella yksi kolmesta yleisesti käytössä olevasta lajinsisäisestä taksonomisen luokittelun tasosta. Saman lajin eri muodot eroavat toisistaan vähemmän kuin muunnokset tai alalajit, mutta lajinsisäisessä taksonomisessa luokittelussa ei ole tarkkoja rajoja siitä, paljonko milläkin tasolla yksilöiden tulee erota toisistaan.


title: Muoto (biologia)

text: Eri muodoiksi kutsutaan toisinaan myös puutarhakasvien tuotannossa kasveista jalostettuja erilaisia lajikkeita, vaikkei niitä taksonomisesti luokiteltaisikaan muodoiksi.


title: Il fascino della violenza

text: Il fascino della violenza (”Väkivallan viehätys”) on vuonna 1912 valmistunut italialainen mykkäelokuva. Tuntemattoman ohjaajan lyhyen draaman pääosaa esittää Francesca Bertini.


title: Il fascino della violenza

text: Annarella halveksuu heikkoa miestään Carminea. Tämän työtoveri Salvatore alkaa hakkailla Annarellaa, eikä Carminella ei ole rohkeutta nousta vastarintaan. Kun tehtaalta erotettu Salvatore tulee jälleen kerran heidän kotiinsa haastamaan riitaa, Carmine saa tarpeekseen ja tappaa hänet pullolla. Silloin Annarella rakastuu mieheensä, auttaa tämän pakoon ja ottaa syyn niskoilleen.


title: Il fascino della violenza

text: Cinesin tuottama "Il fascino della violenza" on yksi varhaisista realistissävyisistä italialaisista mykkäelokuvista. Aikalaiskritiikki piti sitä hyvin toteutettuna, mutta moraaliltaan arveluttavana.


title: Il fascino della violenza

text: Elokuvan hollanninkielisillä väliteksteillä varustettu kopio on säilynyt Alankomaiden elokuvamuseossa. Alkuperäisestä 462 metrin pituudesta on jäljellä 263 metriä. Elokuvan loppu on kadonnut. Restaurointi on julkaistu Bertinin "Assunta Spina" -DVD:n lisämateriaalina.


title: Luettelo televisiosarjan Teletapit jaksoista

text: Tämä on luettelo televisiosarjan Teletapit jaksoista.


title: Menko

text:
Menko (めんこ, 面子), tunnetaan myös nimillä "bettan" ja "patchin", on japanilainen kahden pelaajan korttipeli, jota pelataan samannimisillä korteilla. Jokaisella pelaajalla on paksusta paperista tai pahvista tehtyjä kortteja, joihin on painettu kuvia animesta, mangasta ja muista aiheista. Kortti asetetaan kovalle alustalle ja toinen pelaaja koittaa saada alustalla olevan kortin kääntymään heittämällä oman korttinsa. Heitetyn kortin ilmavirta tai osuma kortista voi kääntää kortin,
jolloin heittäjä saa molemmat kortit. Voittaja on pelaaja, jolla on pelin päätyttyä kaikki tai eniten kortteja.


title: Menko

text: Menko on ollut suosittua Edo-kaudelta lähtien. Se on nopeasti opittavien helppojen sääntöjensä takia suosittu kaikenikäisten lasten keskuudessa. Pelissä tekniikka on yhtä tärkeä kuin voima, joten nuoremmatkin lapset voivat pelata vanhempia pelaajia vastaan melko tasaveroisina.


title: Menko

text: Korttien kuvat heijastelevat aikansa populaarikulttuuria, ja vanhat kortit kertovat tärkeää tietoa aikakaudestaan. Edo-kaudella ja Meiji-kauden alussa korttien kuva-aiheina suosittiin ninjoja ja samuraita. Ennen toista maailmansotaa suosituimmat kuva-aiheet oli otettu armeijan kalustosta, kuten hävittäjistä ja sotalaivoista. Sodan jälkeen anime- ja mangahahmojen kuvat yleistyivät, samaten baseball-pelaajien kuvat. Baseball-menkoilla on oma keräilijäkuntansa. 1980- ja 1990-lukujen vaihteessa kortteja koristeltiin holografeilla ja kiiltävillä kuvioilla.


title: The Triggering

text: The Triggering: Has Political Correctness Gone Too Far? oli Massachusettsin Amherst-yliopistossa 25. huhtikuuta 2016 järjestetty keskustelutilaisuus. Tapahtuman järjesti poliittinen yliopistojärjestö College Republicans ja sen pääpuhujina olivat filosofian tohtori ja entinen yliopisto-opettaja Christina Hoff Sommers, poliittinen kommentaattori Steven Crowder ja Breitbart-sivuston tuolloinen toimittaja Milo Yiannopoulos. Keskustelun aiheena oli poliittisen korrektiuden vaikutus sananvapauteen ja poliittisen korrektiuden kulttuurin mahdolliset haittavaikutukset. Muita aiheita olivat sosiaalinen oikeudenmukaisuus, feminismi, ahdistusvaroitukset ja mikroaggressio. Jotkin opiskelijoista alkoivat osoittaa mieltään kesken tapahtuman, syyttivät puhujia vihapuheesta ja vaativat heitä poistumaan yliopiston kampukselta.


title: The Triggering

text: Amhers College Republicansin johtajan Kyle Boydin esitellessä aiheen ja yrittäessä aloittaa keskustelun sekä mielenosoittajat että kannattajat keskeyttivät hänet huudoillaan. Yiannopoulos lopetti esittelypuheenvuoronsa sanoihin "Feminismi on syöpä. Kiitoksia paljon.", mikä johti useisiin vastustushuutoihin yleisöstä. Hoff Sommers ei ehtinyt aloittaa puheenvuoroaan ennen kuin huutelijat alkoivat syyttää häntä rasismista. Crowder taas aloitti esittelypuheenvuoronsa viittaamalla mielenosoittajiin "höpsöinä liberaaleina kahjoina". Yleisön aiheuttamat keskeytykset ja vastalauseet jatkuivat koko keskustelutilaisuuden ajan: keskustelijoita häirittiin vastalauseita huutelemalla, syyttämällä heitä rasismista ja vihapuheesta ja yleisiä loukkauksia esittämällä.


title: The Triggering

text: Eräs Hampshiren taideopiston opiskelija huusi yleisössä toistuvasti "Pitäkää vihapuheenne poissa tältä kampukselta" ja "Fuck you". Muut yleisön jäsenet tallensivat videokuvaa hänen huutelustaan. Ennen tilaisuuden alkua kyseinen opiskelija oli jakanut monisteita joissa hän väitti etteivät keskustelutilaisuuden puhujat "välitä paskan vertaa ihmisten traumoista ja kivusta" ja että "heidän mielestään on hauskaa saattaa ihmisiä paniikin ja ahdingon olotilaan. Yksi tilaisuuden järjestäjistä, Nicholas Pappas, mainitsi että vastustusta oltiin odotettu mutta sen voimakkuus oli yllättävä. Pappas kuvaili vastustajien haluavan sensuroida omiensa vastaisia mielipiteitä ja että tilaisuuden tarkoituksena oli "kertoa muilla opiskelijoille meidän näkökantamme".


title: The Triggering

text: Tilaisuudesta kertyneet tuotot lahjoitettiin hyväntekeväisyyteen.


title: The Triggering

text: Keskustelutilaisuus videoitiin ja julkaistiin internetissä. Entinen Washington Timesin toimittaja Robert Stacy McCain huomautti blogissaan useiden Twitter-käyttäjien väittäneen että tilaisuutta häiriköineen opiskelijan tunnistaminen videolta oli doxausta. McCainin mukaan väitteet "väärinkäyttivät doxaus-termiä".


title: The Triggering

text: Yksi kommunikaatiota pääaineenaan opiskeleva opiskelija lähetti yliopiston kansliapäällikölle ja muille yliopiston työntekijöille suunnatun, "opiskelijoiden moninaisuuden turvallisuutta" käsittelevän sähköpostin. Opiskelija pyysi viestissään että College Republicans -järjestö esittäisi opiskelijoille virallisen anteeksipyynnön puhujien tuomisesta "pelkkiä herjoja ja kiihkoilua sisältävään" keskustelutilaisuuteen "poliittisen seminaarin varjolla". Opiskelija myös leimasi Amherstin College Republicans -järjestön viharyhmäksi ja väitti tilaisuuden johtaneen siihen että "monet opiskelijat tuntevat nyt olonsa turvattomaksi kampuksella". Crowder julkaisi verkkosivuillaan vastauksen jossa hän puolusti kantaansa.


title: Libanonin kurdit

text: Libanonin kurdit ovat kurdeista koostuva etninen vähemmistö Libanonissa. Heidän tarkkaa lukumääräänsä ei tiedetä, mutta sen arvioidaan olevan 75 000–100 000. Noin kolmasosa Libanonin kurdeista puhuu äidinkielenään kurdia ja loput arabiaa.


title: Libanonin kurdit

text: Kurdien historia nykyisen Libanonin alueella ulottuu aijubidien valtakaudelle saakka 1100-luvulla. Kurditaustaisia siirtolaisia tuli myös seuraavien vuosisatojen aikana esimerkiksi Osmanien valtakunnan pakkosiirtäessä kurdeja ajoittain alueelle. Varhaiset kurdimuuttajat sulautuivat kuitenkin kokonaan paikalliseen väestöön. Esimerkiksi druusien keskuudessa vaikuttaneella jumblatin suvulla on kurdijuuret. Muita Libanonin kurditaustaisia sukuja ovat esimerkiksi Sayfa Tripolissa, Mirbi Akkarissa, Imad Libanonvuorilla ja Hamiyya Baalbekissa.


title: Libanonin kurdit

text: Libanonin nykyinen kurdivähemmistö on tulosta myöhemmistä muuttoliikkeistä, joista ensimmäinen suurempi tapahtui šeikki Saidin kapinan vuonna 1925 ja toisen maailmansodan välillä ja toinen 1940-luvun puoliväliltä 1960-luvulle. Suuri valtaosa toisen muuttoliikkeen kurdeista saapui Turkin Mardinista ja sitä ympäröivistä kylistä. Huomattava joukko saapui myös Syyriasta vuoden 1958 jälkeen. Vuonna 1985 Libanonissa oli 60 000–90 000 kurdia ja heistä noni kaksi kolmasosaa maan pääkaupunki Beirutissa. Tuhannet heistä pakenivat maasta vuosina 1975-1990 käydyn Libanonin sisällissodan aikana. Monet maasta paenneista asuvat nykyisin Länsi-Euroopassa. Monet kurdit ovat hankkineet Libanon kansalisuuden vasta hiljattain. Vuonna 2008 erään arvion mukaan 80 % maan kurdeista oli Libanonion kansalaisia. Libanonin kurdeja on nykyisin noin 75 000–100 000 ja he ovat armenialaisten jälkeen maan suurin muista kuin arabeista koostuva vähemmistö. Arviot kurdien lukumäärästä ovat epävarmoja, koska asiaa koskevia väestönlaskentoja ei olla suoritettu sitten vuoden 1932. Syyrian sisällissodanaikana Libanoniin on tullut myös kurdipakolaisia.


title: Libanonin kurdit

text: Libanonin kurdiyhteisö voidaan jakaa kahteen osaan, joita erottaa toisistaan kieli. Noin kolmasosa Libanonin kurdeista puhuu äidinkielenään kurdin kielen kurmandžin murretta. he puhuvat arabiaa toisena kielenään ja Libanonissa ei ole kurdin kieltä opettavia kouluja. Toinen kurdien ryhmä puhuu äidinkielenään arabian murretta, johon on tullut vaikutteita kurdista, syyriasta ja turkista.


title: Kuilu (vuoden 1910 elokuva)

text: Kuilu (myös "Tuhon partaalla", ) on vuonna 1910 valmistunut tanskalainen mykkäelokuva. Urban Gadin ohjaaman melodraaman pääosaa esittää Asta Nielsen. "Kuilu" oli suuri yleisömenestys ja teki Nielsenistä kansainvälisesti tunnetun elokuvatähden.


title: Kuilu (vuoden 1910 elokuva)

text: Musiikinopettaja Magda Vang on kihloissa papin pojan Knudin kanssa, mutta karkaa sirkustaiteilija Rudolphin matkaan. Rudolph käyttää Magdaa säälimättä hyväkseen ja tämä vajoaa vähitellen yhä alemmas. Kun Knud yrittää pelastaa Magdan, miesten välille syntyy kaksinkamppailu ja Magda tappaa Rudolphin.


title: Kuilu (vuoden 1910 elokuva)

text: Hjalmar Davidsenin Kosmorama-yhtiön tuottama "Kuilu" oli halvalla tehty intohimodraama, joka samana vuonna julkaistun "Valkoisen orjakaupan" tavoin perustui ”rohkeaan” eroottiseen teemaan. Sen kohokohta on Asta Nielsenin ja Poul Reumertin esittämä provokatiivinen ”gauchotanssi”, jossa miehen ympärille kietoutuva nainen kiihoittaa ja alistaa tämän. Tunnettujen teatterinäyttelijöiden ansiosta "Kuilua" voitiin silti markkinoida taide-elokuvana.


title: Kuilu (vuoden 1910 elokuva)

text: Kaksikelainen elokuva oli aikanaan poikkeuksellisen pitkä, mutta myös dramaattisesti hyvin rakennettu. Se osoitti kokoillan elokuvan kaupalliset mahdollisuudet ja synnytti Saksasta alkunsa saaneen alueellisiin yksinoikeuksiin perustuvan levitys- ja markkinointimallin. Tanskalaiset yhtiöt siirtyivät jo seuraavana vuonna tuottamaan pääosin useampikelaisia elokuvia.


title: Kuilu (vuoden 1910 elokuva)

text: Nielsenin esikoiselokuva sai valtavan yleisönsuosion ja teki hänestä yhden maailman ensimmäisistä elokuvatähdistä. Ohjaaja Urban Gad ja Nielsen siirtyivät pian Berliinin, jossa he tekivät kymmenittäin menestyselokuvia. "Kuilu" antoi myös suunnan tanskalaiselle mykkäelokuvalle, jonka suosio perustui monimutkaisten rakkausjuonien eroottissävyiseen käsittelyyn.


title: Kuilu (vuoden 1910 elokuva)

text: "Kuilua" esitettiin helsinkiläisessä Scala-elokuvateatterissa tammi-helmikuussa 1911 poikkeuksellisesti kahden viikon ajan. ”Näytäntökauden suurinta loistonumeroa” mainostettiin ”mestarillisena kokotunnin näytelmänä” ja sen kerrottiin maksaneen yhtiölle 5 600 markkaa. Elokuva näytettiin alkuperäisen pituisena, joten mukana oli myös monissa maissa pois leikattu ”gauchotanssi”. "Kuilu" oli yksi ensimmäisistä Suomessa ennakkotarkastetuista elokuvista, tosin sen tarkastus perustui ilmeisesti käsiohjelmaan, jossa tanssikohtausta ei mainittu. Lapsilta elokuva oli kuitenkin kielletty.


title: Kuilu (vuoden 1910 elokuva)

text: Asta Nielsenin neljä tanskalaiselokuvaa, "Kuilu", "Musta uni" ("Den sorte Drøm", 1911), "Palavat intohimot" ("Balletdanserinden", 1911) ja "Valoa kohti" ("Mod lyset", 1919) on julkaistu DVD:llä vuonna 2005. Elokuvat on varustettu Ronen Thalmayn säestyksellä ja englanninkielisellä tekstityksellä.


title: Tavio

text: Tavio on sukunimi, joka on muun muassa seuraavilla suomalaisilla henkilöillä:


title: Harald Tanner

text: Harald Wilhelm Tanner (31. tammikuuta 1893 Vaasa – 28. toukokuuta 1972 Sydney) oli suomalainen pääkonsuli.


title: Harald Tanner

text: Tannerin vanhemmat olivat Vaasan hovioikeuden asessori Wilhelm Leonard Tanner (1851–1925) ja Amanda Maria Burman. Hän pääsi ylioppilaaksi 1912 ja suoritti kauppakorkeakoulun päästötutkinnon 1917.


title: Harald Tanner

text: Tanner oli aluksi liikealalla 1912–1921. Hän toimi sitten Suomen konsulina Sydneyssä sekä Viron kunniakonsulina 1921–1935. Tämän jälkeen Tanner oli ulkoasiainministeriön jaostosihteerinä 1935–1938 ja vt. jaostopäällikkönä 1938–1939. Hän toimi pääkonsulina ja va. asiainhoitajana Shanghaissa Kiinassa 1939–1945 ja oli disponibiliteetissä 1945–1947. Viimeksi Tanner oli taas liikealalla ensin Suomessa, Ruotsissa ja Yhdysvalloissa 1946–1947 ja sitten Sydneyssä 1947–1949. Hän asui vuodesta 1949 alkaen maatilallaan Gosford-Districtissä. Tanner sai pääkonsulin arvonimen vuonna 1939.


title: Harald Tanner

text: Tanner oli Sydneyn suomalaisen seuran, Sydneyn Eest Seltsin ja Shanghain suomalaisen seuran kunniapuheenjohtajana.


title: Harald Tanner

text: Harald Tanner oli naimisissa vuodesta 1922 Ella Österlundin kanssa.


title: Formula 2 Italian Grand Prix 2017

text: Formula 2 Italian Grand Prix 2017 oli Formula 2 -kauden 2017 yhdeksäs osakilpailu, joka ajettiin 2.–3. syyskuuta Monzan moottoriradalla Italiassa.


title: Formula 2 Italian Grand Prix 2017

text: Paalupaikalle ajoi Nobuharu Matsushita. Toiseen ruutuun ajoi Racing Engineering-tallin kuljettaja Nyck de Vries, ja kolmanteen Rapaxin Louis Delétraz.


title: Formula 2 Italian Grand Prix 2017

text: Nabil Jeffri pyörähti mutkassa 2 sammuttaen autonsa ja punainen lippu keskeytti session hetkeksi. Santino Ferrucci pysäytti autonsa radanvateen session lopulla, jonka takia viimeisiä aika-ajovetoja ei pystytty ajamaan, koska kelloon jäi vain 43 sekuntia aikaa, eikä aika-ajoa enää punaisen lipun jälkeen jatkettu.


title: GP3 Italian Grand Prix 2017

text: GP3 Italian Grand Prix 2017 oli GP3-kauden 2017 kuudes osakilpailu, joka ajettiin 2.–3. syyskuuta Monzan moottoriradalla Italiassa.


title: GP3 Italian Grand Prix 2017

text: Aika-ajosessio peruutettiin sateen vuoksi, ja näin ollen harjoitusten tulokset määrittivät lähtöjärjestyksen. Nirei Fukuzumi otti uransa ensimmäisen GP3-paalupaikan. Toiseen ruutuun ajoi George Russell, kolmanteen Anthoine Hubert ja neljänteen Jack Aitken.


title: Sherman Minton

text: Sherman Minton (20. lokakuuta 1890 Georgetown, Indiana – 9. huhtikuuta 1965 New Albany, Indiana) oli yhdysvaltalainen demokraattipuolueen poliitikko ja tuomari. Hän edusti Indianan osavaltiota senaatissa vuosina 1934–1941 ja toimi Yhdysvaltain korkeimman oikeuden tuomarina vuosina 1949–1956.


title: Sherman Minton

text: Minton valmistui oikeustieteen opinnoista Indianan yliopistosta vuonna 1915 ja seuraavana vuonna Yalesta. Ensimmäisessä maailmansodassa hän oli kapteeni, minkä jälkeen hän työskenteli juristina muun muassa Indianan osavaltiolle, ennen kuin hänet valittiin Yhdysvaltain senaattiin vuonna 1934. Senaatissa ollessaan Minton tuki presidentti Franklin D. Rooseveltin lakialoitteita, joiden tarkoituksena oli 1930-luvun laman vaikutusten pienentäminen. Vuoden 1940 vaaleissa Minton menetti paikkansa republikaanipuolueen ehdokkaalle. Seuraavana vuonna Roosevelt nimesi hänet Yhdysvaltain valitustuomioistuimen seitsemännen tuomiopiirin tuomariksi.


title: Sherman Minton

text: Senaatissa Minton oli ystävystynyt Harry S. Trumanin kanssa. Vuonna 1949 presidentti Truman nimitti Mintonin korkeimpaan oikeuteen edesmenneen Wiley B. Rutledgen tilalle. Senaatti vahvisti nimityksen 4. lokakuuta 1949 äänin 48–16. Korkeimmassa oikeudessa Minton tuki sitä näkökantaa, että oikeuslaitoksen pitäisi puuttua mahdollisimman vähän lainsäätäjien ja toimeenpanovallan toimintaan.


title: Sherman Minton

text: Minton jäi eläkkeelle 15. lokakuuta 1956 huonon terveytensä takia. Hän kuoli 9. huhtikuuta 1965.


title: DIALux

text: DIALux on valaistussuunnittelussa käytettävä kokonaisvaltainen tietokoneohjelmisto. Gui ohjelmistolla voidaan luoda numeeristen tulosten lisäksi näkymiä siitä miltä eri valaistukset näyttäisivät oikeasti.


title: DIALux

text: DIAlux on freeware-ohjelmisto.


title: Formula 2 -kausi 2018

text: Formula 2 -kausi 2018 oli FIA Formula 2 Championship -sarjan toinen kausi. Kausi oli ensimmäinen jolloin ajettiin uusilla Dallara F2 2018 -autoilla, sekä Mecachromen 3,4 litraisilla V6-moottoreilla. Tästä kaudesta lähtien käytettiin Formula 1:n tavoin halo-päänsuojusta.


title: Formula 2 -kausi 2018

text: * Asteriski tarkoittaa paalupaikkaa, joka on saavutettu pitkän kilpailun kahdeksannesta sijasta.


title: Formula 2 -kausi 2018

text: Pisteet jaettiin lauantain pitkän kilpailun kymmenen parhaan joukkoon sijoittuneille kuljettajille ja kahdeksalle parhaalle sunnuntain sprinttikisassa. Lauantain pitkään kilpailuun paalupaikalle ajanut kuljettaja palkittiin neljällä pisteellä. Nopeimman kierroksen ajanut kuljettaja sai kaksi pistettä, mikäli hän on ajanut 90% kisakierroksista ja sijoittunut kymmenen parhaan joukkoon lopputuloksissa. Sprinttikisaan paalupaikan ottanut kuljettaja ei saanut ylimääräisiä pisteitä.


title: Formula 2 -kausi 2018

text: Suomessa Formula 2 -kilpailut esitti kaudella 2018 maksutelevisiokanava C More Max.


title: Mäkihyppy talviolympialaisissa 1960

text: Vuoden 1960 talviolympialaisten mäkihyppykilpailu käytiin kisojen viimeisenä kilpailupäivänä 28. helmikuuta. Kilpailupaikkana oli Squaw Valleyn Papoose Peak Jumps.


title: Mäkihyppy talviolympialaisissa 1960

text:
Olympiakultaa saavutti Saksojen yhteisjoukkueen Helmut Recknagel, hopeaa Suomen Niilo Halonen ja pronssia Itävallan
Otto Leodolter.


title: Mäkihyppy talviolympialaisissa 1960

text: Kilpailuun osallistui 45 hyppääjää 15 maasta.


title: Mannerheim-solki

text: Mannerheim-solki on Suomen partiolaisten ansiomerkki. Se nimettiin perustajansa Carl Gustaf Emil Mannerheimin mukaan, ja sen on suunnitellut Akseli Gallen-Kallela.


title: Mannerheim-solki

text: II luokan Mannerheim-solki voidaan myöntää 17-19-vuotiaalle partiolaiselle, joka on toiminut partiotehtävissä erityisen ansiokkaasti ja on sitoutunut partion arvoihin sekä partio- että muussakin toiminnassaan. I luokan Mannerheim-solki voidaan myöntää toiminnassaan erityisesti aatteellisesti kunnostautuneelle, enintään 23-vuotiaalle partiolaiselle.


title: Mannerheim-solki

text: Mannerheim sai ajatuksen Mannerheim-soljen perustamisesta tavattuaan virkamatkojensa aikana useita partiolaisia vuosina 1918–1919 ollessaan valtionhoitajana.


title: Radiance

text:
Radiance on valaistussuunnittelussa käytettävä tietokoneohjelmisto.
Radiance itsessään on cli-ohjelmisto. Lähtötiedot kuten tilan geometria ja valaistuslähteet määritellään tekstitiedostolla.
Valaistuksen laskenta perustuu säteenseurantaan.


title: Radiance

text: Greg Ward aloitti Radiancen kehittämisen 1985 Lawrence Berkeley National Laboratoryssä. Lähdekoodi julkaistiin suljetulla lisenssillä. Tammikussa 2002 Radiance 3.4 julkaistiin vapaammalla lisenssillä.


title: Chacabucon taistelu

text: Chacabucon taistelu oli 12. helmikuuta 1817 lähellä nykyistä Santiagon kaupunkia käyty taistelu, jossa 3 600-miehinen Andien armeija kukisti 2 450-miehisen espanjalaisista rojalisteista kootun armeijan. Andien armeijaa johtivat Jose de San Martin, Bernardo O'Higgins ja Miguel Estanislao Soler. Rojalistien armeijaa johti Rafael Maroto. Taistelu oli osa Chilen itsenäisyyssotaa.


title: Chacabucon taistelu

text: Ennen taistelua Maroton joukkojen tehtävänä oli hidastaa San Martinin joukkojen etenemistä, sillä lojalisteille oli tulossa Santiagosta lisävoimia. San Martin ymmärsi tämän hyvin ja pyrki hyökkäämään vielä, kun hänen joukoillaan oli miesylivoima.


title: Bristol Brabazon

text: Bristol Type 167 Brabazon oli brittiläisen Bristol Aeroplane Companyn suunnittelema suuri matkustajalentokone. Se suunniteltiin Atlantin ylittäviä lentoja varten niin sanotun Brabazon-komitean laatiman suunnitelman mukaisesti. Koneessa oli kahdeksan mäntämoottoria, jotka pyörittivät neljää paripotkuria. Brabazon lensi ensilentonsa vuonna 1949.


title: Bristol Brabazon

text: Brabazon oli kooltaan todella suuri: sen runko oli suurempi kuin nykyisten laajarunkokoneiden, ja siipien kärkiväli (70,1 metriä) suurempi kuin Boeing 747:llä (59,6 m). Se olisi voinut olla 300-paikkainen, mutta sen sijaan siihen suunniteltiin ylellistä 60-paikkaista matkustamoa. Lopulta Brabazonia ei kuitenkaan tilattu yhtäkään kappaletta, ja ainoa valmistunut kone romutettiin vuonna 1953.


title: Marco Poulsen

text: Marco Poulsen (s. 11. maaliskuuta 1971 Helsinki) on uransa päättänyt suomalainen jääkiekkoilija, pelipaikaltaan keskushyökkääjä. Hän pelasi SM-liigassa yhteensä 258 runkosarjaottelua tehopistein 57+81=138 ja keräsi niissä 103 jäähyminuuttia, 14 playoff-ottelua tehopistein 3+3=6 ja keräsi kuusi jäähyminuuttia sekä kymmenen liigakarsintaottelua tehopistein 1+2=3 ja keräsi niissä kuusi jäähyminuuttia. Uransa myöhemmät vuodet Poulsen kiersi ulkomailla, ja hän pelasi kaikkiaan yhdeksässä muussa maassa: Kanadassa, Tšekissä, Sveitsissä, Ruotsissa, Italiassa, Iso-Britanniassa, Tanskassa, Norjassa ja Etelä-Koreassa.


title: Marco Poulsen

text: Poulsen on Espoon Jääklubin kasvatti. Hän siirtyi D-juniori-ikäisenä Helsingin IFK:hon. Poulsen vietti 16-vuotiaana kauden 1987–1988 vaihto-oppilaana Kanadassa Trinity College Schoolissa, minkä jälkeen hän siirtyi kaudeksi HIFK:n 1988–1989 A-nuoriin. Poulsen voitti kauden päätteeksi A-nuorten SM-pronssia. Kaudeksi 1989–1990 hän siirtyi Kiekko-Espoon A-nuoriin. Poulsen pelasi pääasiassa samassa ketjussa Tero Lehterän ja Jere Lehtisen kanssa. Hän sijoittui tehoilla 26+38=64 koko A-nuorten SM-liigan pistepörssissä toiseksi Tapparan Mikko Peltolan jälkeen. Poulsen voitti kauden päätteeksi A-nuorten suomenmestaruuden.


title: Marco Poulsen

text: Kaudeksi 1990–1991 Poulsen siirtyi I-divisioonajoukkue Karhu-Kissoihin. Tulokaskausi miesten sarjoissa toi hänelle 40 runkosarjaottelussa tehopisteet 24+21=45, joilla hän oli joukkueen toiseksi paras maalintekijä Mikael Kotkaniemen kanssa ja sijoittui sisäisessä pistepörssissä kolmanneksi. Poulsen pelasi kauden aikana myös yhden ottelun HIFK:n A-nuorissa.


title: Marco Poulsen

text: Kaudella 1991–1992 Poulsen pelasi ensimmäisen ottenlunsa HIFK:n SM-liigajoukkueessa, mutta hänen oli kuitenkin vaikea mahtua kokoonpanoon, ja hän pelasi siellä vain yhden runkosarjaottelun. Kesken kauden Poulsen siirtyikin suuremman peliajan perässä toiseen SM-liigajoukkueeseen, Hockey-Reippaaseen, jossa hän pelasi 15 runkosarjaottelua tehopistein 3+1=4. Seura kuitenkin lainasi hänet sittemmin I-divisioonaan, ensin KooKoohon ja loppukaudella Karhu-Kissoihin. Kaudeksi 1992–1993 Poulsen palasi HIFK:hon, jossa hän jäi taas melko pieneen rooliin ja teki 29 runkosarjaottelussa tehot 3+2=5. Poulsen viettikin syyskauden lähinnä lainalla Karhu-Kissoissa, jossa hän teki 12 ottelussa kovat tehot 12+16=28 sekä keräsi otteluihinsa nähden suuren teholukeman +26. Kaudella 1993–1994 Poulsen teki 44 runkosarjaottelussa ja kolmessa playoff-ottelussa tehopisteet 10+12=22. SM-liigakauden jälkeen hän vahvisti yhdessä kahden muun HIFK-pelaajan, Kim Ahlroosin ja Kimmo Hyttisen, kanssa Tšekin Extraligassa pelannutta HK Hradec Královéa karsintasarjassa. Joukkueen kausi päättyi putoamiseen 1. česká hokejová ligaan.


title: Marco Poulsen

text: Poulsen siirtyi kauden 1994–1995 kynnyksellä jatkamaan SM-liigauraansa Kiekko-Espooseen. Kesken kauden hän siirtyi kuitenkin Tampereen Ilvekseen. Poulsen päätyi joukkueen kanssa aina liigakarsintoihin saakka, mutta Ilves onnistui kuitenkin säilyttämään sarjapaikkansa ensimmäisen kierroksen jälkeen voitettuaan Savonlinnan Pallokerhon otteluvoitoin 3–1. Kaudeksi 1995–1996 hän siirtyi TuToon. Poulsen teki SM-liigan yhden kauden maaliennätyksensä 14 osumallaan. Poulsen päätyi TuTon kanssa liigakarsintoihin, mutta tällä kertaa hänen joukkueensa kausi päättyi putoamiseen I-divisioonaan TuTon hävittyä karsintojen toisen kierroksen Saimaan Pallolle otteluvoitoin 3–0.


title: Marco Poulsen

text: Kaudeksi 1996–1997 Poulsen siirtyi Porin Ässiin, jossa hän teki SM-liigan yhden kauden piste-ennätyksensä tehoilla 7+28=35, joilla Poulsen oli joukkueen neljänneksi paras pistemies. Kaudella 1997–1998 hän voitti Ässien sisäisen tehotilaston lukemalla +18.


title: Marco Poulsen

text: Poulsen siirtyi kaudeksi 1998–1999 Sveitsin toiseksi korkeimmalle sarjatasolle Nationalliga B:n HC Sierreen. Hän voitti joukkueen sisäisen piste- ja syöttöpörssin tehopisteillä 22+32=54. Kauden 1999–2000 Poulsen aloitti Ruotsin Elitserienin AIK IF:ssä, jossa hän pelasi 11 ottelua ilman tehopisteitä ja tämän jälkeen kahdeksan ottelua sarjatasoa alempana Allsvenskanin Hammarby IF:ssä. Marraskuussa 1999 Poulsen palasi viiden ottelun mittaisella sopimuksella Ässiin. Lyhyen sopimuksensa jälkeen hän jatkoi kauttaan kahden ottelun verran I-divisioonajoukkue Hyvinkään Ahmoissa. Sieltä Poulsen siirtyi Italian Serie A:n HC Bolzanoon, josta hän siirtyi vain kolmen ottelun jälkeen loppukaudeksi jo kauden kuudenteen joukkueeseensa, Ruotsin Allsvenskanissa pelanneen Gislaveds SK:n riveihin.


title: Marco Poulsen

text: Kauden 2000–2001 Poulsen aloitti Suomi-sarjajoukkue Espoon Palloseurassa, josta hän siirtyi kahdeksan ottelun jälkeen Mestis-joukkue KJT:hen. Poulsen teki siellä yli piste per peli -tahdilla 19 ottelussa tehot 9+14=23, kunnes hän siirtyi loppukaudella Iso-Britannian BISL-liigan Cardiff Devilsiin. Kauden 2001–2002 Poulsen aloitti taas EPS:n Suomi-sarjajoukkueessa, josta hän siirtyi 15 ottelun jälkeen loppukaudeksi Tanskan Sanistål Ligaenin Herlev Eaglesiin.


title: Marco Poulsen

text: Poulsen siirtyi kaudeksi 2002–2003 Norjan pääsarjajoukkue Stjernen Hockeyn riveihin. Hän oli joukkueen toiseksi paras maalintekijä ja kolmanneksi paras pistemies tehoilla 17+22=39, joilla hän sijoittui liigan pistepörssissä kahdeksanneksi. Kaudella 2003–2004 hän oli tehoilla 13+21=34 Stjernenin paras syöttäjä Pasi Kankaan kanssa ja toiseksi paras pistemies hänen jälkeensä. Poulsenin sopimus kuitenkin purettiin kauden jälkeen, kun hän ei sopeutunut täysin uuden valmentajan pelitapaan. Poulsen siirtyi kaudeksi 2004–2005 Aasian liigan eteläkorealaisjoukkue Halla Winiaan. Hän oli joukkuetovereidensa Vesa Ponton ja myös Hallan pelaajavalmentajana toimineen Esa Tikkasen kanssa liigan historian ensimmäisiä suomalaispelaajia. Poulsen voitti joukkueen sisäisen piste-, maali- ja syöttöpörssin tehoilla 17+33=50, joilla hän sijoittui ALIH:n pistepörssissä viidenneksi. Poulsen voitti myös Hallan sisäisen tehotilaston lukemalla +39.


title: Marco Poulsen

text: Kaudeksi 2005–2006 Poulsen palasi Suomeen ja siirtyi Mestis-joukkue Kiekko-Vantaan riveihin. Hänet nimettiin samalla myös seuran urheilu- ja markkinointijohtajaksi. Poulsen kuitenkin joutui viikoiksi sivuun alkukaudella tulleen polvivamman vuoksi. Hän kärsi kauden aikana myös solisluun murtumasta ja pelasi runkosarjan aikana lopulta vain 29 ottelua. Poulsen lopetti pelaajauransa kevääseen 2006.


title: Marco Poulsen

text: Poulsen valittiin Pohjola-leirin parhaaksi pelaajaksi vuonna 1986.


title: Marco Poulsen

text: Poulsenin poika Nicholas pelaa Vuosaaren Viikinkien C2-junioreissa, joiden valmentajana isä-Poulsen toimii. Myös toinen poika Elias pelaa Viikinkien A-junioreissa.


title: Paavo Aarniokoski

text: Paavo Paatrikki Aarniokoski (5. huhtikuuta 1893 Kankaanpää – 17. helmikuuta 1961 Kankaanpää) oli suomalainen poliitikko. Aarniokoski toimi SDP:n kansanedustajana vuosina 1933–1945 edustaen Turun läänin pohjoista vaalipiiriä. Aarniokoski toimi myös Kankaanpään kunnanvaltuuston puheenjohtajana. Aarniokoski toimi presidentin valitsijamiehenä vuosina 1937, 1940 ja 1943. Siviiliammatiltaan Aarniokoski oli maanviljelijä ja hän toimi viljelijänä Kankaanpäässä. Aarniokoski toimi myös muutaman vuoden ajan Turun kuritushuoneen ja lääninvankilan vanginvartijana. Aarniokosken vanhemmat olivat räätäli Malakias Aarniokoski ja Iida Sofia Mustelin. Aarniokosken puoliso vuodesta 1922 oli Fanny Lydia Kärki (e. Joukanen). Aarniokoskelle myönnettiin talousneuvoksen arvonimi vuonna 1943.


title: Ahvenisjärvi

text: Ahvenisjärvi voi tarkoittaa seuraavia:


title: Turun voimellakka

text: Turun voimellakka oli 9.–11. elokuuta 1917 Turussa tapahtunut mellakka, joka oli yksi lukuisista vuonna 1917 Suomen suuriruhtinaskunnassa nähdyistä elintarvikemellakoista. Niiden taustalla oli ensimmäisen maailmansodan aiheuttama elintarvikepula. Turun voimellakasta liikkeelle lähteneet tapahtumat olivat osaltaan vaikuttamassa Suomen esimmäisen parlamentaarisen hallituksen eli Tokoin senaatin kaatumiseen.


title: Turun voimellakka

text: Vuonna 1914 puhjenneen ensimmäisen maailmansodan johdosta Suomen suuriruhtinaskunnan kauppayhteydet ja samalla myös viljantuonti olivat katkenneet sekä Iso-Britannian että Saksan kanssa. Lopulta myös kauppa emämaa Venäjän kanssa loppui. Kun Suomi jäi kokonaan oman viljatuotantonsa varaan, kesällä 1917 puhkesi ankara elintarvikepula, joka myöhemmin syksyllä muuttui osissa maata jopa suoranaiseksi nälänhädäksi. Pahin tilanne koettiin kaupungeissa ja muissa taajamissa. Erityisesti oli pulaa voista, jota ryhdyttiin jakamaan kupongeilla 100 gramman viikkoannoksina, mutta kaikilla paikkakunnilla ei pystytty jakamaan edes tätä määrää. Voipulan johdosta kaupungeissa syntyi yleinen käsitys, että maataloustuottajat pimittivät voita valtion määrämien alhaisten ohjehintojen vuoksi ja odottivat hinnannousua. Kun senaatti lopulta 3. elokuuta teki voin hintaan kahden markan korotuksen, se laukaisi työväestön keskuudessa eri puolilla maata levottomuuksia.


title: Turun voimellakka

text: Suurimmat voimellakat puhkesivat Turussa. Satapäinen naisjoukko kokoontui 9. elokuuta osoittamaan mieltä kaupungin keskustaan kuultuaan huhuja aikeista siirtää Turussa ollut Valion voivarasto Helsinkiin ja Viipuriin. Väkijoukon estelyistä huolimatta kaksi hevoskuormallista pääsi lähtemään kohti rautatieasemaa, mutta kolmannen kuorman kuljetus estyi, kun mielenosoittajat tukkivat varaston porttikäytävän.


title: Turun voimellakka

text: Myöhemmin iltapäivällä kauppatorilla oli noin tuhannen hengen joukkokokous, joka valitsi keskuudestaan 12-henkisen lähetystön. Sen tarkoitus oli esittää senaatille kansalaisten tekemä päätös voin takavarikoimisesta ja jakamisesta kaikkien turkulaisten kesken. Kivityömies Miettisen johtama lähetystö vieraili lääninhallituksen tiloissa, jossa se tapasi senaatin talousosaston sosialidemokraattisen jäsenen Wäinö Wuolijoen. Wuolijoki ei kuitenkaan suostunut mielestään laittomasti toimineen kansankokouksen päätöksiin, minkä jälkeen lähetystö palasi kauppatorille.


title: Turun voimellakka

text: Kansankokous teki seuraavaksi uuden päätöksen kaikkien elintarvikkeiden takavarikoimisesta ja julisti samalla kaupunkiin yleislakon seuraavaksi päiväksi. Tämän jälkeen väkijoukko marssi Valion varastolle, josta se otti haltuunsa noin 500 voiastiaa. Voi oli tarkoitus kuljettaa Turun työväentalolle, mutta se päätyi lopulta Suomen Talousseuran kellariin Hämeenkadulle. Seuraavana päivänä senaatti päätti luovuttaa Talousseuran kellarista 200 astiaa voita jaettavaksi kaupunkilaisille. Kansankokouksen mielestä määrä oli kuitenkin liian pieni, ja se päätti lauantaina jakaa kaiken voin. Jako suoritettiin aluksi ruokakuntien koon mukaan, mutta lopulta tilaisuus riistäytyi käsistä ja ihmiset kantoivat voita ulos kellarista omin lupinensa. Syntynyt kaaos saatiin loppumaan vasta poliisin saavuttua paikalle. Lopullisesti tilanne saatiin rauhoittumaan vasta seuraavana päivänä.


title: Turun voimellakka

text: Voimellakkaa käsiteltiin Turun raastuvanoikeudessa marraskuun alussa, jolloin oikeudenistunto kuitenkin keskeytyi aseistettujen venäläisten matruusien tunkeuduttua oikeussaliin. Matruusit vapauttivat kahleissa olleet syytetyt ja vaativat aseella uhaten syyttäjää lukemaan heidän laatimansa julistuksen ja vapauttamispäätöksen. Lisäksi he vaativat syyttäjänä toiminutta lääninkamreeri Matti Hakalaa allekirjoittamaan syyttämättäjättämispäätöksen, mihin tämä ei kuitenkaan suostunut. Ennen poistumistaan matruusit ottivat vielä mukaansa kaikki oikeuden asiakirjat. Parin viikon kuluttua alkaneen yleislakon ja sitä tammikuussa 1918 seuranneen sisällissodan alkamisen johdosta tapausta ei enää myöhemmin käsitelty oikeudessa. Sanomalehdet kuitenkin väittivät, että matruusien tempauksen takana olisi ollut Turun punakaartin johtohahmoihin kuulunut Harry Borg.


title: Turun voimellakka

text: Turun mellakoiden päätyttyä 11. elokuuta alkoi levottomuuksia esiintyä useissa muissa kaupungeissa, kuten Tampereella, Kuopiossa ja Oulussa. Helsinkiin voimellakat olivat levinneet jo 10. elokuuta, jolloin laittomuuksiin kyllästynyt senaattori Wuolijoki erosi tehtävästään. Pian häntä seurasivat kaksi muuta sosialidemokraattia Väinö Voionmaa ja Julius Ailio.


title: Turun voimellakka

text: Wuolijoen tilalle senaatin elintarvikepäälliköksi nimettiin Oskari Tokoi, jonka ensimmäinen päätös oli palauttaa voin rajahinta 3. elokuuta edeltäneelle tasolle. Hallituksen porvaripuolueet eivät kuitenkaan suostuneet tähän, minkä vuoksi myös Tokoi päätti erota 17. elokuuta, ja näin Suomen ensimmäinen parlamentaarinen hallitus kaatui. Venäjän väliaikainen hallitus antoi lainmukaisen erottamiskirjeen kuitenkin vasta kolmen viikon kuluttua 8. syyskuuta. Hallitus jatkoi siihen saakka porvarienemmistöisenä, kun sosialidemokraateista ainoastaan Väinö Tanner ja Matti Paasivuori noudattivat eroamisessa lain vaatimaa muodollisuutta.


title: Turun voimellakka

text: Voimellakan seurauksena perustettiin Turun suojeluskunta, josta aloitteen teki "Turun Sanomien" päätoimittaja Antti Mikkola.


title: Jahnukainen

text: Jahnukainen on suomalainen sukunimi.


title: Mynttinen

text: Mynttinen on suomalainen sukunimi.


title: 3122 Florence

text: 3122 Florence on Maan lähellä oleva asteroidi, jonka halkaisija on noin 5 kilometriä. Sen löysi 2. maaliskuuta 1981 Siding Spring Observatoryssa yhdysvaltalainen astronomi Schelte J. "Bobby" Bus. Asteroidi ohittaa Maan syyskuun alussa vuonna 2017.


title: GEC 4000

text: GEC 4000 on brittiläisen General Electric Companyn valmistama 16-bittinen minitietokonesarja.


title: GEC 4000

text: Sarjan alemman tason malleja ovat muun muassa 4060, 4062 ja 4065, joissa muistimäärä vaihtelee 256 kilotavusta 1 megatavuun. Ylemmän tason malleja ovat 4070 ja 4080. Sarjan halvin malli 4060 maksoi yli 30 000 puntaa. Sarjan ensimmäinen malli oli vuonna 1973 esitelty 4080.


title: GEC 4000

text: Sarjan tietokoneet olivat suosittuja brittiläisissä yliopistoissa osaksi koska valtion organisaatioita ohjeistettiin ostamaan brittiläistä, ja toisaalta koska valmistajalla oli jo asema markkinoilla.


title: GEC 4000

text: Käyttöjärjestelmä on OS4000.


title: RCA 501

text: RCA 501 oli Radio Corporation of American (RCA) varhainen transistoripohjainen suurtietokone. Tietokone julkaistiin vuonna 1958.


title: RCA 501

text: Tietokoneen muistiin mahtui 32 768 merkkiä. Toimiakseen tietokone tarvitsi kaksi 12,5 tonnin painoista jäähdytysyksikköä.


title: RCA 501

text: English Electric myi yhteensopivaa versioita KDP10 ja myöhemmin KDF8.


title: Kaarlo Brusin

text: Kaarlo Brusin (9. huhtikuuta 1895 Noormarkku – 3. marraskuuta 1971 Pariisi, Ranska) oli suomalainen pääkonsuli.


title: Kaarlo Brusin

text: Brusinin vanhemmat olivat tehtaanhoitaja Julius Brusin ja Matilda Engholm. Hän kävi Suomen liikemiesten kauppaopiston 1915. Hän siirtyi Pariisiin vuonna 1919 toiminimi Mauno Nordbergin prokuristiksi ja tuli osakkaaksi pariisilaiseen puutavaran välitysliikkeeseen. Vuodesta 1933 hän johti Suomen metsäteollisuuden Pariisiin perustamaa välitysliikettä, joka vuodesta 1948 oli nimeltään "Les Agences Finlandaises".


title: Kaarlo Brusin

text: Brusin oli Suomen varakonsulina Pariisissa 1921–1926 ja konsulina 1926–1939. Hän toimi Suomen lähetystön kaupallisena avustajana 1939–1940 ja oli pääkonsuli vuodesta 1940 alkaen. Brusin sai pääkonsulin arvonimen vuonna 1941.


title: Kaarlo Brusin

text: Brusin oli Suomen edustajana Kansainvälisessä kauppakamarissa, Suomen Urheiluliiton edustajana Pariisissa sekä Suomen olympiakomitean luottamusmiehenä ja valtuutettuna Pariisin olympiakisoissa 1924. Hänen aloitteestaan aloitettiin Suomen ja Ranskan väliset yleisurheilumaaottelut vuonna 1922.


title: Bamfordin rautatieasema

text: Bamfordin rautatieasema on rautatieasema Bamfordin kylässä Derbyshiressä. Se sijaitsee Hope Valley Linen varrella.


title: Bamfordin rautatieasema

text: Asema avattiin 25. kesäkuuta 1894. Sitä käytti 27 922 matkustajaa kaudella 2015–2016.


title: Mäkihyppy talviolympialaisissa 1964

text: Vuoden 1964 talviolympialaisissa käytiin ensimmäistä kertaa kaksi mäkihyppykilpailua, joista toinen normaalimäessä ja toinen suurmäessä. Molemmissa kilpailuissa urheilijat hyppäsivät kolme hyppyä, joista kahden parhaan hypyn tulokset huomioitiin lopputuloksissa. Vuoden 1964 talviolympialaisten normaalimäen kilpailu hypättiin Seefeldissä, jossa mäen K-piste oli 78 metriä. Suurmäen kilpailu käytiin Innsbruckin Bergiselschanzella, jonka K-piste oli 81 metriä. Monet ajattelivat kahden mäen välisen eron olevan liian pieni.


title: Mäkihyppy talviolympialaisissa 1964

text: Kaikki jaossa olleet mitalit menivät Suomeen ja Norjaan. Normaalimäen olympiavoiton saavutti Veikko Kankkonen ja suurmäen Toralf Engan.


title: Gérard Collomb

text: Gérard Collomb (s. 20. kesäkuuta 1947 Chalon-sur-Saône) on ranskalainen poliitikko, joka kuuluu sosialistiseen puolueeseen. Hän toimi Lyonin määrinä vuosina 2001–2017 ja Ranskan sisäministerinä ja valtioministerinä Philippen hallituksessa vuosina 2017–2018. Collomb erosi virastaan lokakuussa 2018 ja ilmoitti halunsa palata määrin tehtäviin. Hän oli seitsemäs ministeri, joka erosi presidentti Emmanuel Macronin kauden aikana.


title: Pakolaisurheilijat kesäolympialaisissa 2016

text: Pakolaisurheilijoiden joukkue osallistui Rio de Janeiron kesäolympialaisiin vuonna 2016. Sitä edusti kymmenen urheilijaa kolmessa lajissa: yleisurheilussa, uinnissa ja judossa. Kansainvälinen olympiakomitea loi joukkueen suojatakseen pakolaisurheilijoita kriiseiltä. Joukkueen lipunkantajana avajaisissa toimi Etelä-Sudanista lähtöisin oleva juoksija Rose Lokonyen ja päättäjäisissä puolestaan judoka Popole Msenga.


title: Toriumtrikloridi

text: Toriumtrikloridi on kiteinen yhdiste, jota voidaan valmistaa alumiinin avulla toriumtetrakloridista 430 °C lämpötilassa. Toriumtrikloridille on ajateltu olevan käyttöä kaksoisfluidireaktorissa reaktoripolttoaineena.


title: Jesperi Kotkaniemi

text: Jesperi Kotkaniemi (s. 6. heinäkuuta 2000 Pori) on suomalainen jääkiekkoilija, joka pelaa NHL-joukkue Montréal Canadiensin organisaatiossa. Seura varasi hänet koko NHL:n varaustilaisuuden kolmantena pelaajana kesällä . Kotkaniemi on pelipaikaltaan keskushyökkääjä, mutta hän osaa pelata myös laidassa. Kotkaniemestä tuli kauden 2018–2019 avauskierroksella 3. lokakuuta 2018 kaikkien aikojen ensimmäinen 2000-luvulla syntynyt pelaaja NHL:ssä ja yhdessä Pohjois-Amerikan "neljässä suuressa" huippuammattilaisurheiluliigassa (NBA, NFL, NHL ja MLB). Häntä pidetään yleisesti yhtenä ikäluokkansa lupaavimmista pelaajista. Mm. "Satakunnan Kansan" mukaan Kotkaniemi on lupaavin suomalainen keskushyökkääjä sitten Aleksander Barkovin.


title: Jesperi Kotkaniemi

text: "The Draft Analyst" -sivuston mukaan Kotkaniemi on luisteluvoimainen ja nopea pelaaja, joka käyttää kokoaan hyväksi kiekonriistoissa. "Kiekkoareena" -verkkolehden toimittaja Miika Arposen mukaan hän on hyvin kokonaisvaltainen kiekkoilija. Arposen mukaan Kotkaniemi on erittäin taitava ja älykäs, osaa hyödyntää ulottuvuuttaan ja on luotettava myös puolustussuuntaan. Hänellä on kuitenkin kehitettävää fysiikassa. Kanadalaisen "The Sports Network" -kanavan asiantuntija Craig Buttonin mukaan Kotkaniemi muistuttaa pelityyliltään Anže Kopitaria. Montréal Canadiensin päävalmentaja Claude Julien on verrannut häntä puolestaan David Pastrňákiin. Kotkaniemeä on verrattu myös Aleksander Barkoviin ja Jevgeni Malkiniin.


title: Jesperi Kotkaniemi

text: Yhdysvaltalaisen "ESPN:n" toimittaja Chris Peters on puolestaan verrannut on Kotkaniemeä Claude Girouxiin. Peters on luonnehtinut hänestä:


title: Jesperi Kotkaniemi

text: Kotkaniemi on Porin Ässien oma kasvatti. Hän oli kaudella 2014–2015 C-nuorten SM-sarjan runkosarjassa joukkueensa paras pistemies ja maalintekijä tehoilla 21+12=33. Kaudesta 2015–2016 Kotkaniemi pelasi valtaosan vain 15-vuotiaana seuran A-nuorissa. Hän pelasi osan kaudestaan myös Ässien B- että C-nuorissa. Alkukauden 2016–2017 Kotkaniemi kärsi loukkaantumisista ja hän pelasi A-nuorten SM-liigan runkosarjassa vain 17 ottelua, mutta teki niissä suhteellisen hyvät tehot 9+6=15. Pudotuspeleissä Kotkaniemi teki seitsemässä ottelussa tehot 4+1=5. Hän voitti kauden päätteeksi A-nuorten SM-hopeaa.


title: Jesperi Kotkaniemi

text: Kesäkuussa 2017 Kotkaniemi teki Ässien kanssa kolmivuotisen SM-liigasopimuksen. Hän teki liigadebyyttinsä vain 17-vuotiaana kauden 2017–2018 avauskierroksella Tampereen Ilvestä vastaan. Kotkaniemestä tuli SM-liigan ensimmäinen 2000-luvulla syntynyt hyökkääjä ja kaikkiaan neljäs pelaaja. Hänet merkittiin Ässien kakkosketjun vasempaan laitaan Antoine Laganièren ja Simon Suorannan viereen. Kotkaniemi sai ottelussa jääaikaa 13.07 minuuttia. Hän teki ottelussa myös liigauransa avausmaalin, joka jäi Ässien 6–2-voittoon päättyneen ottelun ratkaisumaaliksi. Kotkaniemestä tuli SM-liigan ensimmäinen 2000-luvulla syntynyt maalintekijä. Hän keräsi myös syöttöpisteen Antoine Laganièren tekemään maaliin. Tapio Sammalkangas valitsi Kotkaniemen ottelun Alumnien tähtien kolmostähdeksi.


title: Jesperi Kotkaniemi

text: Kaikkiaan Kotkaniemi teki tulokaskautensa aikana 57 runkosarjaottelussa tehot 10+19=29 ja seitsemässä playoff-ottelussa yhden syöttöpisteen. Hän oli runkosarjassa Ässien toiseksi paras syöttäjä ja kolmanneksi paras pistemies. Kotkaniemi oli kauden päätteeksi ehdolla SM-liigan vuoden tulokkaalle myönnettävän Jarmo Wasaman muistopalkinnon voittajaksi, mutta palkinnon vei lopulta kuitenkin TPS:n Petrus Palmu.